Najmanji broj stranih turista na Kipru i Crnoj Gori: Srbija i Portugalija ne stoje dobro - Daljine.rs\nNajveći pad broja stranih turista u Evropi zabeležen je na Kipru, u Crnoj Gori i Rumuniji, a potom u Turskoj. Slede Srbija i Portugalija, sa padom međunarodnih dolazaka od po 74 odsto. U našem okruženju najbolje je prošla Hrvatska, a na nivou cele Evrope najbolje je plasirana Austrija. Evropa hitno mora da nađe zajedničko rešenje koje će suzbiti virus ali i spasiti turizam od dalje propasti, apeluje su u najnovijem izveštaju Evropske komisije za putovanja.\nU izveštaju pod nazivom “Evropski turizam 2020 – trendovi i izgledi”, napominje se i da novi talasi pandemije i “zaključavanja”, pad poverenja putnika i ekonomska recesija dodatno pogoršavaju izglede evropskog turizma za oporavak.\nU izveštaju se upozorava i da su “udari” pandemije korona virusa na turizam u Evropi “gotovo bez presedana i u obimu i u trajanju”, jer sve evropske destinacije imaju pad dolazaka turista iznad 50 odsto. Najteža situacija je na Kipru i u Crnoj Gori, budući da ove zemlje beleže pad turista od 85, odnosno 84 odsto, što se pripisuje njihovoj većoj zavisnost od stranih turista.\nPad broja stranih turista u Srbiji jednak padu u Portugaliji\nPreporučujemo Turizam u Srbiji u gubitku milijardu evra, ali domaće destinacije doživljavaju zlatno doba\nZa sada dostupni podaci do kraja septembra pokazuju i da je, uprkos letnjim “otvaranjima” i manjem broju zaraženih, većina evropskih država ovog leta pretrpela masovni pad međunarodnih putovanja, koja su se na gotovo svim destinacijama više nego prepolovila.\n“U tim naporima je posebno važno vratiti poverenje putnika i zaštititi milione preduzeća i radnih mesta koja su u opasnosti da se ugase. Treba imati u vidu da će ukupni privredni oporavak u Evropi zavisiti u velikoj meri od oporavka turističkog sektora, koji generiše blizu 10 odsto bruto društvenog proizvoda u EU, i obezbeđuje više od 22 miliona radnih mesta”, ističe se u izveštaju.


Žarko Pejović se nada da će Tatran igrati Ligu prvaka\nTatran je jutros u Beču saznao imena svojih protivnika u kvalifikacijama za Ligu prvaka.Slovački šampion nalazi se u grupi C,zajedno sa Konstancom,Makabijem i Bozenom.U polufinalu,sastaće se sa Makabijem.\nCrnogorac u dresu Tatrana,Žarko Pejović,prokomentarisao je za našu stranicu grupu svog tima.\nSutra žrijeb kvalifikacionih grupa za Ligu prvaka\nNovi logo EHF Lige prvaka\nMetalurg,Sloga,Tatran i Lovćen sutra će u Beču saznati svoje protivnike u kvalifikacijama za Ligu prvaka.Žrijeb u austrijskoj prijestonici,zakazan je za 11 časova.\nOdržana pres-konferencija sportskih klubova Zapadno-hercegovačkog kantona\nJučer je održana zajednička pres-konferencija HRK Izviđač,HKK Široki wwin i NK Široki Brijeg.Ova 3 velika kluba izrazili su nezadovoljstvo odnosom Vlade Zapadano-hercegovačke županija/kantona i nedostatnom preraspodjelom financijskih sredstava gdje bi od predviđenih 400 000 KM za sport, ovim trima klubovima pripalo 200 000 KM.\nU ime HRK Izviđač Mi Grupa prisutnima se obratio i Karlo Čolak, direktor kluba, koji je istaknuo da je ovogodišnji prijedlog izdvajanja za sport od strane ŽZH za HRK Izviđač Mi Grupa veliki pomak u odnosu na prethodne godine gdje je klub dobivao iznimno male iznose(2008. i 2009. klub je dobio nešto više od po 3000 KM, 2010. nije dobio ništa, 2011. je dobio oko 15 000 KM) i da je predviđenim iznosom zadovoljan, ali da u potpunosti razumije kolege iz nogometnog i košarkaškog kluba obzirom na daleko veće potrebe. „Tražimo veću potporu ZHŽ-a za ova tri vrhunska kluba, jer ovo do sada nije, na žalost, dovoljno prepoznato, ne može se više živjeti i raditi zahvaljujući ponajviše samo istinskim entuzijastima koji su do sada s toliko uspjeha vodili ove klubove“, zaključio je Čolak.\nTreba napomenuti da su ovi klubovi konstantno u vrhz bh sporta,a sa velikim uspjehom su nastupali i u Evropi,te regionalnim takmičenjima.\nEHF odbio Kosovo\nEvropska rukometna federacija odbila je na kongresu u Monaku zahtev kosovskog saveza za prijem u punopravno članstvo te organizacije.\nPromjene u kvalifikacijama za Ligu prvaka\nZbog nedovoljnog broja timova(14) u kvalifikacijama za Ligu prvaka,EHF je odlučio da će se formirati 3 kvalifikacione grupe sa po 4 tima,a da će preostala dva tima odigrati međusobno dvomeč,te da će bolji proći u Ligu prvaka.\nRezime domaćih prvenstava u sezoni 2011/12\nZavršena su prvenstva u Bosni i Hercegovini,Crnoj Gori,Hrvatskoj,Makedoniji,Slovačkoj i Srbiji.Donosimo vam rezime ove sezone.U prvoj bilješci analiziramo lige BiH,Crne Gore i Hrvatske.\nSuper liga Srbije:Prvi poraz Partizana\nPartizan idalje drži lidersku poziciju\nDešavanja u rukometnom prvenstvu Srbije bila su u sjeni fudbalskog večitog derbija između Partizana i Zvezde.Ipak,mi vam donosimo izvještaj sa rukometnih terena.


„BEBE DOLAZE“: POČELE RADIONICE ZA BUDUĆE RODITELJE – Stari grad\nStari grad » Vesti » „BEBE DOLAZE“: POČELE RADIONICE ZA BUDUĆE RODITELJE\n„BEBE DOLAZE“: POČELE RADIONICE ZA BUDUĆE RODITELJE\nU prostorijama Omladinskog centra Stari grad, u Maršala Birjuzova 58, održana je prva u nizu radionica u okviru projekta opštine Stari grad pod nazivom „Bebe dolaze“.\nProjekat „Bebe dolaze“ koncipiran je kao četiri radionice na kojima se obrađuju teme koje buduće roditelje pripremaju za novog člana porodice, a sprovodi ga opština Stari grad u saradnji sa udruženjem „Fit i zdrava mama“.\nDvadesetak trudnica prisustvovalo je predavanju na kom se diskutovalo o porođaju i pripremi za porođaj, a stručne savete budućim mamama davala je viša medicinska sestra – babica Dušica Kovačević. Takođe, prisutne Starograđanke dobile su i poklon-pakete „Weleda“ kozmetičkih proizvoda.\nPri sledećem susretu budućih roditelja biće reči o nezi i odgoju bebe u prvim danima nakon dolaska iz porodilišta.\nKako je interesovanje za projekat „Bebe dolaze“ veliko, već su počele prijave za naredni ciklus predavanja koji će se održavati tokom novembra meseca, a sve zainteresovane trudnice i budući očevi mogu da se prijave putem Kontakt centra opštine stari grad na broj 785-2-999.\nPrevious PostPrevious MINISTARSTVO ODBRANE I VOJSKA SRBIJE – STALAN PRIJEM PROFESIONALNIH VOJNIKA\nNext PostNext KONCERT IŠTVANA VARDAIA I KAMERNOG ANSAMBLA „ARTLINK MLADI VIRTUOZI” NA KOLARCU


Državna uprava i Evropska unija - La France en Serbie\nAccueil > Francusko-srpski odnosi > Javna uprava i evropska Unija > Državna uprava i Evropska unija\nDržavna uprava i Evropska unija [fr]\nOdeljenje za saradnju realizuje aktivnosti u domenu evropskih integracija, reforme javne uprave, razvoja lokalnih zajednica i održivog razvoja, uz promovisanje evropskih kulturnih i društvenih vrednosti, među kojima je i jednakost između žena i muškaraca. Iako Francuska ne spada među najznačajnije bilateralne donatore u Srbiji, njena ekpertiza je prepoznata u oblasti međuministarskog upravljanja javnim politikama u dogovoru između Vlade, lokalnih zajednica i civilnog društva.\nSaradnja sa Ministarstvom za Evropske integracije koncentrisana je na ekonomski kriterijum pravne tekovine Evropske unije, uz istovremeno praćenje ukupnog procesa evropskih integracija.\nJedan francuski ekspert raspoređen je u okviru ovog ministarstva, i tako se nalazi u centru strukture koja omogućava uvid u napredovanje Srbije u približavanju Evropskoj uniji, što podrazumeva i saradnju sa Ministarstvom finansija i Sekretarijatom za Javne politike. Podrška koju pruža ambasada visoko je ocenjena pored ostalog i zbog učešća u pripremi godišnjeg izveštaja o programu ekonomskih reformi (u skladu sa prilagođenim evropskim kalendarom, koji nastaje kroz koordinisanje politika i budžeta EU sa zemljama kandidatima). Pored toga, naša podrška naročito je usmerena ka vladavini prava i dobroj ekonomskoj upravi, kao stubovima na kojima počiva politika proširenja.\nSaradnja na polju reforme javne uprave pojačana je kroz prisustvo Međunarodne ekspertkinje koja dolazi iz Francuske nacionalne škole za administraciju (ENA), i koja je raspoređena pri srpskom Ministarstvu državne uprave i lokalne samouprave. Ovaj aspekt saradnje podrazumeva tri vida aktivnosti :\ndirektno savetovanje u oblasti reforme ljudskih resursa i obuka ;\npodrška razvoju partnerstava između srodnih administracija obe zemlje ;\nkoordinacija sa drugim donatorima i akterima uključenim u administrativnu reformu u Srbiji i iznalaženje mogućih izvora sufinansiranja.\nPrioritetne tematike na kojima Francuska može da valorizuje svoju ekspertizu su upravljanje državnim službenicima na rukovodećim pozicijama i povećavanje zainteresovanosti za državnu službu.\nŽivotna sredina i civilno društvo\nPo pitanju globalnih izazova i saradnje sa civilnim društvom, osnovni pravci akcije ove ambasade su borba protiv klimatskih promena i atmosferskog zagađenja i borba protiv svih oblika diskriminacije, gde je jedna od najvažnijih aktivnosti promovisanje jednakosti između žena i muškaraca. Cilj naših aktivnosti je pronalaženje organizacija civilnog društva koje se bave ovom tematikom na nivou čitave Srbije : odeljenje za saradnju svake godine objavljuje poziv za projekte namenjene organizacijama civilnog društva i mikroprojektima na lokalnom nivou kojima se promoviše jednakost između žena i muškaraca i sprovodi borba protiv diskriminacije.\nNajnovije vesti na temu državne uprave i Evropske unije možete videti ovde.


Intersektorski rad u najboljem interesu deteta\nPokrajinski zaštitnik građana – ombudsman, u saradnji sa Zaštitnikom građana Grada Novog Sada, danas je organizovao sastanak s predstavnicima odgovornih ustanova i drugih institucija, s ciljem razmene iskustava u pogledu ostvarivanja prava deteta na inkluzivno obrazovanje.\nPosebna pažnja posvećena je pitanju mogućnosti odlaganja polaska deteta u prvi razred osnovne škole. S predstavnicima Školske uprave Novi Sad, Gradske uprave za socijalnu i dečiju zaštitu Grada Novog Sada, Komisije za procenu potreba za pružanjem dodatne obrazovne, zdravstvene ili socijalne podrške detetu/učeniku i stručni saradnici/ce iz Osnovne škole ''Prva vojvođanska brigada'', Predškolske ustanove ''Radosno detinjstvo'' i ŠOSO ''Milan Petrović'' razgovarano je o zakonskoj regulativi s jedne strane i problemima u praksi i primeni postojećih zakonskih odredbi sa druge.\nPokrajinski zaštitnik građana analiziraće i sistematizovati prikupljena stručna mišljenja i stavove svih učesnika u pogledu razmatranih pitanja, a na osnovu čega će formulisati zaključke i preduzeti dalje mere shodno svojim ovlašćenjima.\nKonkretnija saradnja svih aktera biće realizovana u narednom periodu, kako bi zajedničkim angažovanjem i jačanjem međusektorskog pristupa, doprineli unapređenju položaja deteta i efikasnijoj zaštiti njihovih prava.


Ženski tim broji pet članova: Tijana Bogdanović (49), Dragana Gladović (53), Aleksandra Radmilović (57), Ana Bajić (67) i Milica Mandić (73).\n"Ekipa je dobro pripremljena i veoma motivisana da napravi novi rekord sa osvojenim medaljama. Do sada smo osvojili samo jednu medalju na svetskim prvenstvima i do sada je to bila bronzan. Zaista verujemo da je ova ekipa spremna da poveća broj medalja, i da budu i sjajnije od bronze", rekao je trener Dragan Jović.\nPrvi će na tatami izaći Miloš Gladović u konkurenciji do 58 kilograma.\n"Žrebom ne možemo da budemo u potpunosti zadovoljni, ali tako je to na Svetskom prvenstvu. Svi su došli sa najvećim ambicijama i svi žele na Olimpijske igre. Zadatak je da se usredsredimo na naš učinak i da damo najbolje od nas. Videćemo koliko je to malo ili veliko u poređenju sa svetom", rekao je Jović.\nTakmičenje u Rusiji imaće dodatni značaj jer svako od reprezentativaca juri bodove i za olimpijsku listu, od koje zavisi ko će ići na Olimpijske igre u Brazilu.


Početak/Virus Korona/Tiodorović: Virus će još dugo biti sa nama, naučimo da živimo sa njim\nVirus je još uvek tu, poruka je epidemiologa dr Branislava Tiodorovića sa sednice Gradskog štaba za vanredne situacije koji je danas održan. On je dodao da se u Nišu beleži tendencija blagog pada, da su građani ozbiljnije i disciplinovanije primili predložene mere nego i junu i delom u julu.\n„Nalazimo se u situaciji prelomnog trenutka kada ćemo pokazati kao građani i kao ljudi koji se svesno bore protiv jedne teške bolesti, solidarnost, spremnost, disciplinu i odgovornost. Budemo li tako nastavili naći ćemo se na dobrom putu, a to znači da svedemo epidemiju na sporadičnu pojavu, a to nam je i cilj“, istakao je Tiodorović.\nOn je dodao da virus neće nestati i da će biti još dugo prisutan.\n„Moramo se naučiti da živimo sa virusom i da funkcionišemo sa njim u svakom pogledu, i u ekonomiji i u kulturi i sportu, u školama i svemu onome što čini život, a da se pri tome pridržavamo svih mera koje se traže“, istakao je Tiodorović. „Uspemo li tako nešto bićemo na dobrom putu da stvarno budemo sigurniji i spremniji za sve situacije koje su pred nama“.\nTiodorović je još jednom napomenuo da se sve predložene mere moraju sprovoditi do kraja, a Štab je puno toga uradio sa svoje strane da Grad Niš koji je veliki i sa velikim prilivom ljudi, funkcioniše na najbolji mogući način, najbolje u Srbiji. Nišlije sa epidemijom korona virusa žive već šest meseci.\n„Možemo reći da se nalazimo u situaciji koja suviše dugo traje, građani su navikli na mnogo kraći period od dva do tri meseca kao što je to slučaj sa gripom i da posle toga sve bude mnogo mirnije. Ovde se radi o mnogo većem problemu, virusu koji je daleko više izdržljiviji jer pronalazi osteljive ljudske organizme što je jedini način da preživi. Zato je važno da mu ne omogućimo da pronađe novi organizam u kome će se održati“, dodao je Tiodorović.\nNiški epidemiolog smatra da građanima mora da se da šansa i da uživaju u životu, a to znači da uz primenu ovih mera, i to strogu i disciplinovanu, mogu ekonomski da funkcionišu, da život teče svojim tokom.\n„I škole mogu da prorade pod uslovima koji su predviđeni našim elaboratom i Ministarstvom prosvete i onim što će Krizni štab Vlade usvojiti. To znači da mogu da se odvijaju i kulturne i sportske manifestacije, ali sve to samo pod jednim uslovom, da sve to bude pod strogom kontrolom, sa maskama, sa fizičkim odstojanjem i dezinfekcijom i pranjem ruku. Ako želimo da živimo kao do sada ali uz prisustvo virusa mi sve to možemo“, zaključio je dr Branislav Tiodorović.\nBranislav Tiodorović Krizni štab virus korona


Putin izvan sebe od besa zbog Ukrajine i pod sve većim pritiskom da pošalje tenkove – Nadlanu.com\nPutin izvan sebe od besa zbog Ukrajine i pod sve većim pritiskom da pošalje tenkove\nObjavljeno 4. maja 2014. / 09:52:13\nRuski predsednik Vladimir Putin je izvan sebe od besa zbog haosa koji se širi Ukrajinom i pod sve je većim pritiskom da pošalje tenkove preko ukrajinske granice, upozorili su u Kremlju.\nSlužbena Moskva je istovremeno zatražila odlaganje prevremenih predsedničkih izbora, koji su u Ukrajini zakazani za 25. maj.\n„Gospodin Putin prima hiljade zahteva da interveniše u Ukrajini. Ljudi zovu u potpunom očaju, traže pomoć. O svakom pozivu obaveštavamo Vladimira Putina“, izjavio je portparol ruskog predsednika Dmitrij Peskov, ocenjujući ukrajinsku vojnu akciju na istoku države „zločinačkom konfrontacijom s vlastitim narodom“.\n„Mi zaista ne znamo o kakvim to izborima Kijev, evropske države i Vašington pričaju“, dodao je Peskov.\nRusija već neko vreme uz granicu s Ukrajinom u punoj ratnoj spremnosti drži nekoliko desetina hiljada vojnika, a u Moskvi su nedavno upozorili da je ruski parlament još pre aneksije Krima Putinu dao odobrenje da, ako to bude smatrao potrebnim, naredi vojnu intervenciju u Ukrajini.\nU međuvremenu, ukrajinske su vlasti proglasile dvodnevnu žalost zbog krvoprolića na istoku države, gde je poginulo nekoliko vojnika, i u Odesi, gde su ekstremisti naklonjeni Kijevu napali proruske aktiviste, koji su se utaborili blizu tamošnje zgrade sindikata.\nProruski aktivisti su se dali u beg pa se sakrili u zgradu, koja je ubrzo zapaljena, a posledica požara je veliki masakr, u kojem je život izgubilo više desetina ljudi. Pre sukoba kod zgrade sindikata, proruski aktivisti, od kojih su neki bili naoružani, navodno su napali navijače dvaju fudbalskih klubova, koji su zajednički uoči utakmice išli prema stadionu pevajući pesme protiv Putina.\nIako je u Odesi proruska strana izvukla deblji kraj, na Zapadu i u Kijevu su uvereni da je haos u tom crnomorskom gradu izazvala Moskva, koja pak za sve okrivljuje ukrajinske ekstremne nacionaliste. Štaviše, ruski poslanik pri UN-u Vitalij Čurkin navodi da su događaji u Odesi slični nacističkim zločinima iz kojih, kako kaže, ukrajinski ultranacionalisti crpe svoju ideološku inspiraciju.\nUkrajinski dužnosnici su za krvoproliće u Odesi dodatno prozvali i svrgnutog predsednika države Viktora Janukoviča, koji je utočište pronašao u Rusiji. Kažu da je upravo on finansirao nerede, ali ne iznose detalje.\nBivša premijerka i predsednička kandidatkinja Julija Timošenko u Odesi je za haos okrivila ruske obaveštajne agencije, a direktno je prozvala Vladimira Putina za pokušaj destabilizacije Ukrajine.\nFoto: AP Photo/RIA Novosti, Alexei Nikolsky, Presidential Press Service\nKRALJEVO: Nezadovoljan pacijent ubio hirurga!


Na međunarodnom naučnom skupu predstavljeno 80 radova - NTV Arena\nNa Pedagoškom fakultetu u Bijeljini, Univerziteta u Istočnom Sarajevu, održan je naučni skup sa međunarodnim učešćem “Nauka i nastava danas” na kome je predstavljeno 80 naučnih radova, sa više od 120 autora iz osam zemalja.\n“Tradicionalno se u novembru u Bijeljini organizuje naučni skup sa međunarodnim učešćem `Nauka i nastava danas`, čija je tema proizašla iz nastojanja nastavnika i saradnika da svoja naučna znanja i iskustva sprovedu u vaspitno-obrazovni proces”, rekli su Srni u ovoj obrazovnoj ustanovi.\nPedagoški fakultet suštinski je predodređen značajem i ulogom kao vodeća naučnoistraživačka institucija u oblasti predškolskog i osnovnoškolskog obrazovanja i kao takav je značajan faktor u obrazovnom sistemu Republike Srpske.\nNa naučnom skupu su domaći istraživači, zajedno sa nastavnicima, saradnicima i profesorima iz regiona i inostranstva, istraživali dostignuća nauke i nastave danas, povezujući teoriju i praksu, struku i nauku, kroz promovisanje međunarodne saradnje i razmjene u nauci.\n“Učešće na stručnom dijelu skupa uzelo je više od 150 učesnika iz Republike Srpske. U okviru skupa održana je i izložba slika docenta Vesne Vujičić, te koncert profesora Muzičke akademije iz Istočnog Sarajeva”, naveli su iz Pedagoškog fakulteta.\nNaučni skup je realizovan u suorganizaciji sa više fakulteta iz Republike Srpske i Srbije, kao i iz Federacije BiH.\nTags: bijeljina, naucni skup, pedagoski fakultet\nOzelenjavanje dvorišta vrtića i škola /FOTO/


Udruženje “Spasimo muziku”: Dosta je bilo licemerja | musicpocket\nUdruženje “Spasimo muziku”: Dosta je bilo licemerja\nMuzika nikako ne sme biti državni neprijatelj broj jedan\nUdruženje “Spasimo muziku”, koje je osnovano upravo tokom aktuelnog perioda pandemije, poslalo je još jedno otvoreno pismo u kojem su istakli da su prinuđeni da reaguju na, po njima, krajnje licemerne reakcije dela javnosti i pojedinih zvaničnika, koji ponovo koncerte proglašavaju državnim neprijateljem broj 1, aludirajući na sporne koncerte “Crvene jabuke” 8. i 9. marta u Kombank Dvorani.\nTakođe podsećaju da je cela zemlja ušla u mračnu godišnjicu otkako je desetinama hiljada ljudi u muzičkoj privredi oduzeto pravo na rad, a sa druge strane u tom istom društvu je dozvoljeno da ljudi sede jedni na drugima u kafićima i restoranima, pune tržne centre, teretane i skijališta, u kojima se ne primenjuje gotovo nijedna mera.\nA onda, kako pišu, glavni problem je odjednom koncert održan sa svim dozvolama i poštovanjem mera, što se odnosi na spomenuti pop rok sastav iz Sarajeva – Crvena jabuka.\n“I to na tačno godinu dana otkako je skoro sve vreme jedino nama ukinuto pravo na rad i mogućnost da prehranimo naše porodice, jer virusi izgleda ne napadaju ako su u pitanju otvaranje spomenika, doček sportista ili žurke u privilegovanim klubovima, ali jedva čekaju rok ili pop koncert da udare?\nIli će pre ipak biti da neko traži žrtvenog jarca kako bi svi ostali mogli da nastave nesmetano da rade?”, napisali su iz ovog udruženja u tom zvaničnom saopštenju.\nOsim toga, oni porede da se taj sporan koncert održao samo dan nakon što se sličan broj ljudi okupio na dočeku Novaka Đokovića, po njima apsolutno zasluženo, sa dosta muzike i pevanja, a podsećaju da su dva nastupa sarajevskog benda održani uz poštovanje svih propisanih mera, od dozvoljenog broja ljudi u prostoru sa kovid redarima do merenja temperature.\nJedina razlika je što je taj skup u medijima dočekan s ovacijama, dok su koncerti opet stavljeni na stub srama, kažu iz Udruženja.\nOni otkrivaju da u javnom linču učestvuju čak i najviši državni službenici, a upravo njima bi morala da bude poznata informacija o četiri naučno dokazane studije sprovedene u Nemačkoj i Španiji proteklih meseci, koje su potvrdile da sedeći koncerti imaju zanemarivo mali rizik od zaražavanja, znatno manji od tržnih centara, kafića i svih drugih spomenutih mesta i događaja.\n“Prošlo je tačno godinu dana otkad je u Srbiji uvedena zabrana okupljanja, a koncerti i manifestacije su praktično postale zabranjena delatnost, bez ikakvog plana kada mogu biti vraćeni i bez obzira na njihov neizmeran doprinos društvu, ekonomiji, turizmu, kulturi, i neprocenjivom doprinosu dobrom imidžu Srbije i mentalnom zdravlju”, naglašavaju predstavnici “Spasimo muziku”.\nInicijativa za život domaće muzičke scene je nameravala da na ovu godišnjicu izađe sa konstruktivnim predlozima da država Srbija napravi plan otvaranja po uzoru na Veliku Britaniju, naveli su oni, upravo iz razloga ako zaista zemlja Srbija predvodi stopu vakcinacije u Evropi, trebalo bi da se ugleda na ovu zemlju čiji premijer je ne samo na rečima, već i delima pokazao puno razumevanje za britansku kreativnu scenu.\nBritanski predsednik vlade je najavio fazno otvaranje po kom će sredinom maja na ostrvu biti dozvoljeni događaji do 10.000 ljudi, a od 21. juna biti ukinute sve restrikcije za masovna okupljanja, kao što su pravila o fizičkoj distanci.\n“Međutim, medijski linč koji je ponovo pokrenut protiv koncerata nas je primorao da zatražimo jednak tretman za sve, da svi segmenti društva podele sa nama ono što proživljavamo već godinu dana. A jednak tretman znači: Svi su zatvoreni –\n– koncertni prostori, kafići, restorani, tržni centri, skijališta, teretane, frizerski saloni i svi drugi uslužni objekti.“\nIli – Svi rade, uz poštovanje mera koje su jednake za sve!\nTakođe, oni smatraju da svi kojima je zabranjeno pravo na rad u punim kapacitetima moraju dobiti adekvatnu finansijsku podršku države, po uzoru na druge evropske zemlje koje su uložile milijarde evra za spas lokalnih kulturnih i kreativnih scena.\n“Krajnje je vreme da država prestane da troši novac na privredne grane koje nisu ugrožene, i tako sačuva novac u budžetu koji je potreban za spas onih najugroženijih”, podvukli su.\nUdruženje podseća na važnu činjenicu da su muzičari uvek bili među prvima u prikupljanju humanitarne pomoći za one kojima je najpotrebnija.\nZato oni upozoravaju da je krajnje vreme da i država, kao i društvo u celini, prepozna značaj domaće muzičke scene i ne dozvoli njeno potpuno gašenje.\n“U Srbiji ima najmanje milion nas, a verovatno i mnogo više, kojima je muzika sastavni deo identiteta i koji nećemo pristati na društvo „nove normalnosti“ u kojima se koncerti spominju samo u istorijskim udžbenicima.\nMi znamo da je život mnogo više od pukog preživljavanja i koji ćemo itekako umeti da artikulišemo svoj glas ako niko ne bude želeo da čuje naše mirne apele”, zaključuje se u saopštenju.


Korona pokosila Zvezdu: Novi slučajevi, odložen meč sa Krkom - Sportska centrala\n6 feb 2021. 13:27\nKošarkaši klub Crvena zvezda saopštio je da je nakon novog testiranja na COVID-19 utvrđeno ukupno 10 slučajeva.\nNakon Korija Voldena, Lendrija Noka i Kina Koloma, još jedan, neimenovani igrač je zaražen koronavirusom. Takođe, još dva člana stručnog štaba dobili su pozitivne nalaze, kao i dva člana administracije.\n– KK Crvena zvezda mts obaveštava javnost da su nakon novih detaljnih testiranja i pregleda prvog tima i stručnog štaba koji su obavljeni u petak, identifikovan novi pozitivni nalazi na virus Covid 19 u redovima našeg prvog tima i stručnog štaba.\nKK Crvena zvezda mts će o stanju obolelih, i daljim aktivnostima prvog tima tokom vikenda i pred nacionalni Kup Radivoja Koraća, blagovremeno obavestiti javnost. Nova detaljna testiranja biće obavljena već u nedelju u jutarnjim časovima – stoji u saopštenju Crvene zvezde.


Naredne dve godine Savez će voditi Ivan Miletić (Philip Morris), dok će potpredsednici u novom sazivu biti Jelena Ristić (Mastercard), Igor Lončarević (KPMG) i Zoran Daljević (Atlantic grupa)\nKao jedan od prioriteta istaknuto je i dalje unapređenje kontrolnog mehanizma - inspekcijskog nadzora. Ministar državne uprave i lokalne samouprave Branko Ružić rekao je da je cilj da se do 2022. izradi plan ukrupnjavanja inspekcija u 13-15 samoodrživih inspektorata, čime bi se povećala njihova autonomija i efikasnije koristili ljudski i materijalni resursi.\n- Uvođenjem jedinstvenog elektronskog sistema eInspektor efikasnost je već značajno unapređena, a kroz ukrupnjavanje u samoodržive inspektorate mogli bi da dobijemo službe u rangu evropskih zemalja. Podsetiću i da je od marta uveden jedinstveni Kontakt centar, gde građani i privreda na jednom mestu mogu da prijave uočene nepravilnosti za bilo koju od 44 inspekcije. U prvih pet meseci upućeno je 6.400 poziva, a najviše zbog povećanja cena proizvoda, nezakonitih otkaza, neizdavanja računa– rekao je Ružić.\nNa sednici je rečeno da su najveća postignuća pored efikasnijeg inspekcijskog nadzora, reforma paušalanog oporezivanja, uvođenje eFakture, reforma sezonskog zapošljavanja, promocija bezgotovinskog plaćanja i početak rada na poreskom rasterećenju zarada.\nTakođe, istaknuto je i da je ovo peta godina sprovođenja Nacionalnog programa za suzbijanje sive ekonomije, a do uvođenja vanrednog stanja usvojeno je u potpunosti ili delimično 50% mera predviđenih tim dokumentom. U narednom periodu, važno je ubrzano raditi na primeni preostalih mera, a kao prve su najavljene proširenje Zakona o pojednostavljenom angažovanju sezonskih radnika i fiskalna lutrija.\nSavez za fer konkurenciju osnovan je kao prvo radno telo u NALED-u i prvi primer institucionalizovanog javno-privatnog dijaloga kroz Vladinu stručnu grupu za suzbijanje sive ekonomije. Okuplja 36 članova iz redova privrede, lokalnih samouprava i civilnih organizacija.\nNovo rukovodstvo Saveza za fer konkurenciju\nČlanovi Saveza za fer konkurenciju izabrali su novo rukovodstvo ovog tela. Naredne dve godine Savez će voditi Ivan Miletić, direktor korporativnih poslova u kompaniji Philip Morris Services, dok će potpredsednici u novom sazivu biti Jelena Ristić, direktorka kompanije Mastercard za Srbiju, Crnu Goru i Bosnu i Hercegovinu, Igor Lončarević, partner u kompaniji KPMG i Zoran Daljević, direktor predstavništva Atlantic grupe.\nTržišna inspekcija u poslednjih godinu i po dana na teren je izlazila u proseku 65 puta dnevno i obavila rekordnih 36.000 nadzora i...Pročitaj vest\nNALED je uz podršku EBRD-a i u saradnji...Pročitaj više


Što je dosta, dosta je! - Vladimir Džamić - Peščanik\nMinistar inostranih poslova Srbije, Vuk Jeremić, proteklih dana postao je jedna od najzapaženijih ličnosti u regionu i među evropskim predstavnicima u Srbiji, zahvaljujući nizu nepromišljenih izjava o tome kako i zašto se put Srbije ka Evropskoj uniji odvija, odnosno ne odvija. Niz Jeremićevih besmislica nastavljen je nedavno, gostovanjem u jednoj od gledanijih političkih emisija, u kojoj je uspeo da za nepuna dva sata zaista pokaže da je na mesto šefa diplomatije potpuno zalutao. Problem je što cenu svih njegovih izgovorenih besmislica plaćamo svi, pre ili kasnije.\nReagujući na sastanak ministara inostranih poslova Evropske unije, na kome se raspravljalo i o Srbiji, Jeremić kaže da se Vladi u Beogradu ne može staviti na račun kritika da ne sarađuje sa Haškim tribunalom i da to što je proces evropske integracije Srbije de facto trenutno zamrznut treba posmatrati i u “kontekstu problema sa kojima se suočava Evropska unija”. Izgleda da su Božidar Đelić, potpredsednik Vlade za evropske integracije i ministar Jeremić prilično dobro uskladili svoje nastupe iznoseći najbesmislenije tvrdnje u medijski etar. Tako je Đelić nakon svog povratka iz Brisela (u kome je doživeo potpuni debakl, pokazavši da ne zna koliko građana u Srbiji ima putnu ispravu niti kakvi su koraci Vlade u spoljnoj politici ubuduće), saopštio javnosti da je put Srbije ka EU usporen “zbog izbora za Evropski parlament i parlamentarnih izbora u Nemačkoj, ali i zbog nesaradnje sa Haškim tribunalom”. Tako je javnosti rečeno da je EU problem, ali eto, nije ni Srbija baš uradila sve. Potom je usledila još jedna Đelićeva hit izjava o tome da je proces evrointegracije Srbije usporen zbog velike svetske ekonomske krize. Izgleda da su Jeremić i Đelić prilično dobro naučili kako da pred građanima skinu sa sebe odgovornost i prebace je na zvaničnike u Briselu, koji u poslednje vreme sve češće izražavaju svoje čuđenje takvim postupcima najviših državnih zvaničnika u Srbiji, a neki su čak rekli da ih je sramota zbog izjava visokih zvaničnika iz Beograda.\nOno što izjavama ministra Jeremića daje posebnu draž je njegovo sopstveno priznanje da on “nikada ne bi učinio nijedan spoljnopolitički gest iza koga ne stoje Vlada Srbije i predsednik Republike”. Znači li to da iza nepromišljenih izjava o tome da je Evropska unija stavila članstvo Srbije “na led”, stoji čitava Vlada i predsednik Boris Tadić? U drevna vremena, reč ministar označavala je “slugu zajednice”. Danas očito ne postoji razumevanje činjenice da je ministar Jeremić plaćen iz budžeta građana Srbije, koji su se na poslednjim izborima plebiscitarno izjasnili za Evropsku uniju i koji od Vlade čiji je on ministar, očekuju brze i efikasne rezultate na tom planu, a ne demagogiju i populizam, koje Jeremić seje mesecima unazad u uzaludnim pokušajima da se kandiduje za premijera neke nove ili rekonstruisane vlade.\nUmesto rezultata, Jeremić je javnosti saopštio kako očekuje da drugi ministri inostranih poslova Evropske unije izvrše pritisak na Holandiju da promeni svoj stav o saradnji Srbije sa Haškim tribunalom. Zašto gospodin Jeremić nije rekao javnosti kada se poslednji put sastao sa holandskim ministrom inostranih poslova, Maksimom Ferhagenom? Kada je poslednji put boravio službeno u Holandiji i da li je i kada, poslednji put, pozvao holandskog ministra u posetu Srbiji kako bi pokušao da utiče na promenu stava Holandije. To je ono što građani Srbije očekuju od odgovornog ministra spoljnih poslova, da uradi sve što može da njihov ekonomski i politički položaj na mapi Evrope učini boljim.\nNažalost, tandem Jeremić – Đelić i dalje urušava spoljnopolitički ugled Srbije, pre svega u Evropskoj uniji. Dok se po kuloarima briselskih zgrada već prepričava kao anegdota da je Đelićev kabinet sopstvenom parlamentu ponudio falsifikat umesto originala izveštaja Evropske komisije, Jeremić je veoma aktivan u iznošenju ideje da se Srbija saginjati neće. Gospodo ministri, vašim rečima rečeno – Što je dosta, dosta je!\nVladimir Džamić, član Odbora za evropske integracije LDP iz Srbije, stažista u poslaničkoj grupi ALDE u Evropskom parlamentu


FIFA i UEFA suspendovala Bosance : Nadlanu.com\nFIFA i UEFA suspendovala Bosance\nObjavljeno 1. apr 2011. / 00:00:00\nBEOGRAD, 1. aprila 2011. (Beta) - Svetska fudbalska federacija (FIFA) i Evropska fudbalska unija (UEFA) suspendovale su do daljnjeg Bosnu i Hercegovinu iz svih takmičenja i učešća u organizacijama zbog toga što nacionalni savez te zemlje nije usvojio statu u skladu sa pravilima.\nU saopštenju ovih organizacija navodi se "duboko žaljenje" zbog ovih odluka, kao i da će se "što je ranije moguće" održati sastanci dase pronađe rešenje da se BiH "vrati fudbalskoj porodici".\nEvropska i svetska kuća fudbala zatražili su prošle godine da Nogometni/Fudbalski savez BiH (NFSBIH) najkasnije do 31. marta usvoji statut, prema kome će tim telom predsedavati jedan čovek, a ne tročlano predsedništvo kao do sada.\nNFSBIH na vanrednoj sednici 29. marta nije usvojio novi statut, tako da će reprezentacija i klubovi biti isključeni iz svih takmičenja, a nijedan funkcioner iz BiH neće moći da učestvuje u radu fudbalskih organizacija.\nPredsedništvo NFSBIH čine Bošnjak, Srbin i Hrvat. Predlogu o jednom predsedniku protivila se srpska strana iz straha da bi se tako ugrozila njena autonomija.


Ram Imanjuel: Dobrovoljan odlazak u Hag 12 Srba optuženih za ratne zločine je veliki korak napred\n“Dobrovoljan odlazak u Hag 12 Srba optuženih za ratne zločine je veliki korak napred, ali posao time nije završen” rekao je ko-predsedavajući srpskog kokusa u američkom Kongresu, Ram Imanjuel (Rham Emanuel), demokrata iz države Ilinoi.\nU razgovoru sa kolegom Brnakom Mikašinovićem, kongresmen se prvo osvrnuo na svrhu i rad kokusa.\nRam Imanjuel: Cilj srpskog kokusa je da se srpskom narodu pruži prilika da se pridruži demokratskim snagama Evrope, SAD, Kanade i južne Amerike. Mi smo za to veoma zainteresovani politički, strateški i ekonomski. Smatram da je za Srbiju važno da ostvari demokrtske težnje u borbi protiv snaga prošlosti. Inače, kokus je dvostrančko telo koje povremeno zaseda i sačinjeno je od predstavnika Kongresa koji su u to telo stupili iz ličnih, političkih ili drugih razloga, da bi delovali u interesu Srbije. Nedavno sam se sastao sa političkim liderima Srbije koji su bili ovde, kao i sa ambasadorom te zemlje, sa ciljem da poradimo na unapredjenju odnosa izmedju SAD i Srbije.\nGlas Amerike: SAD nisu zvanično formulisale stav o pitanju konačnog statusa Kosova. Da li se srpski kokus bavi tim pitanjem i da li može da utiče na Kongres ili administraciju u vezi sa tim?\nRam Imanjuel: Adminstracija formuliše svoju spoljnu politiku i ukoliko se mi u Kongresu ne slažemo sa njom, sumnjam da bi srpski kokus zauzeo stav koji bi bio suprotan gledištu administracije.\nGlas Amerike: Stejt departmant bi uskoro trebalo da donese odluku o sertifikaciji Srbije i Crne Gore. Ukoliko ta odluka bude pozitivna, da li bi Kongres mogao da je ospori?\nRam Imanjuel: Kongres može da ima drugačiji stav od stava administracije, ali mislim da će administracija, i, specifično, Stejt department doneti odluku kojom bi se ohrabrile demokratske akcije i snage u Srbiji kako bi ta zemlja nastavila demokratskim putem. Ukoliko Državni sekretarijat donese odluku da sertifikuje Srbiju stvarno sumnjam da bi Kongres osporio tu odluku -- ustvari apsolutno sam siguran da do toga ne bi došlo.\nGlas Amerike: Kako biste definisali saradnju Srbije sa Haškim tribunalom u svetlu nedavnog dobrovoljnog odlaska u Hag 12 Srba optuženih za ratne zločine?\nRam Imanjel: To je veliki, veliki korak u dobrom pravcu. Mi očekujemo da Srbija u potpunosti saradjuje sa Haškim tribunalom. Ne samo 80 odsto saradnje, već potpuna saradnja, koja podrazumeva i hapšenje Mladića i Karadžića. Ličnosti koje su predstavljale Srbiju i Srbe na stari i autokrastki način moraju biti izvedene pred lice pravde. Oni koji žele da Srbija krene prema budućnosti i pridruži se Evropi kao ekonomski i demokratski partner medjunarodne zajednice, moraju da shvate da postoje posledice nesaradnje sa Haškim tribunalom. Dok se ta saradnja ne ostvari, Srbija neće biti potpuno prihvaćena; njeni mladje generacije i srednja klasa imaju iste, ako hoćete, potrošačke i političke apsiracije kao i svi drugi ljudi širom sveta, da budu prihvaćeni u porodicu demokratskih zemalja, ali to ne mogu da učine ako postoje aktivne regresivne snage, uključujući optužene za ratne zločine, koji su na slobodi i predstavljaju Damoklov mač nad glavom te zemlje. Dobrovoljan odlazak 12 optuženih je veliki, veliki korak napred, ali posao time nije završen.\nGlas Amerike: Kakvu poruku biste želeli da uputite srpskom narodu?\nRam Imanjel: Srbi su na pravom putu prihvatanjem demokratije i demokratskih snaga. Srbija i Crna Gora će biti članica medjunarodne zajednice slobodnih zemalja. Postignuti su veliki rezultati, ali put postaje sve teži što se više približavate vrhu planine. Medjutim, sada nije vreme za kolebanje ili neizvesnost. Srbija će stići do vrha planine i postati deo demokratskih snaga Evrope i Amerike. Uprkos regresivnim političkim i emotivnim tendencijama, Srbija bi trebalo da ponosno kroči prema budućnosti i da se pridruži ostatku Evrope, kao član svetske demokratske zajednice.


Britanski konzervativci izgubili parlamentarnu većinu, sudbina Tereze Mej neizvesna\nDŽeremi Korbin, lider opozicione Laburističke partije, u stranačkim prostorijama u Londonu, 9. juna 2017.\nBritanija je stupila u političku neizvesnost nakon što je Laburistička partija, glavna opoziciona snaga u zemlji, postigla izvanredan izborni povratak, uskrativši Terezi Mej i vladajućim konzervativcima apsolutnu većinu u Donjem domu Parlamenta, ponajpre zahvaljujući glasovima mladih.\nU onome što se čini kao najneobičnijim izborima u modernoj britanskoj istoriji, kockarski potez premijerke Mej, kojim je želela da da poveća svoju parlamentarnu većinu, rezultirao je nedoumicama da li će uopšte biti u poziciji da sačuva i vodi manjinsku vladu u koaliciji sa unionističkim partijama Severne Irske.\nBritanska premijerka Tereza Mej čeka rezultate glasanja 9. juna 2017.\nSa glasovima koji još treba da se izbroje, konzervativci bi mogli da budu u poziciji da obezbede većinu sa jednim mesto u Donjem domu koji ima 650 mesta, ukoliko ih unionisti podrže. Ali, laburisti i lideri trećih partija pozivaju Mej da se povuče.\nČini se, pak, da je ona spremna da pokuša da ostane u sedlu.\nPozivi Terezi Mej da se povuče\n"U ovom trenutku, ova zemlja više nego inače treba period stabilnosti i, ako bude kako indicije pokazuju i ako je ovo tačno, da je Konzervativna partija osvojila najviše mesta u parlametnu i verovatno najviše glasova, onda će biti naša dužnost da obezbedimo da imamo period stabilnosti i to je upravo ono što ćemo da uradimo", rekla je ona u svojoj izbornoj jedinici u jugoistočnoj Engleskoj.\nUkoliko se Mej povuče, put bi mogao da bude otvoren za laburiste da pokušaju da svoju formiraju koalicionu vladu. Ali, nije jasno da li bi laburisti bili u stanju da to urade. Mej je požurila da obezbedi zaleđinu kod severnoirskih unionista, rekli su zvaničnici konzervativaca za Glas Amerike.\nLider laburista DŽeremi Korbin, koji je bio sve samo ne otpisan na počeku kampanje pre 50 dana, pozvao je premijerku da podnese ostavku, rekavši da bi ona "trebalo da ide i da otvori put za vladu koja bi zaista predstavljala ovu zemlju".\nBivšeg konzervativnog ministara finansija, DŽordža Osborna, Mej je otpustila iz kabineta, a sada, kao urednik lista "Ivnig standard", rekao je za ITV: "Jasno, ukoliko ostvari gori rezultat nego pre dve godine i ako bude gotovo bez mogućnosti da formira vladu, onda sumnjam da zaslužuje da služi dugoročno kao liderka Konzervativne partije".\nBišva konzervativna ministarka Ana Soubri rekla je da bi ona trebalo da "razmotriti svoju poziciju" i preuzme odgovornost za "užasanu" kampanju i "drastično pogošran" manifest nakon što je odlučila da raspiše brzinske post-Bregzit izbre u nadi da će pojačati svoju većinu.


Obeleženo 23 godine od nestanka novinara Ranka Perenića i Đure Slavuja: Ne odustajemo od traganja za istinom | Radio Kosovska Mitrovica\nObeleženo 23 godine od nestanka novinara Ranka Perenića i Đure Slavuja: Ne odustajemo od traganja za istinom\n21. August, 2021 13:19 |\nČlanovi Udruženja novinara Srbije i njihove kolege danas su ispred spomen ploče kod Velike Hoče obeležili dan nestanka svojih kolega.\nNa današnji dan pre dvadeset i tri godine nestali su novinari Radio Prištine Đuro Slavuj i Ranko Perenić a njihova sudbina još nije rasvetljena.\nPredsednik UNS-a Živojin Rakočević je ispred spomen obeležja poručio da je sunovrat novinarske profesije počeo sa tog mesta i da je potpuno jasno da je sistem, koji je sposoban da zataška i prikrije istinu odgovoran za sve što se desilo.\n„Odavde je počeo sunovrat naše profesije, i odavde je počela fatalna brojka od 17 ljudi, medijskih radnika, novinara i profesionalaca koji su stradali radeći svoj posao, a nestali su ili ubijeni. Ključno i osnovno pitanje je, kako je moguće da posle više od dve decenije, živimo u sistemu koji nije sposoban da izvede pred lice pravde, bilo koga ko je u neku ruku odgovoran za ono što se dogodilo sa naših 17 kolega. Potpuno je jasno da je sistem, koji je sposoban da zataška, prikrije i ćuti nad ovim žrtvama apsolutno odgovoran za sve ovo. Sedam puta je rušena spomen tabla koju smo postavljali, a ono što je fenomen je da je posle svakog rušenja i dizanja nove table bilo više slobode, da smo mi profesionalci, svaki put odlučivali da ćemo ići korak dalje, od pretrage za ostacima automobila do bilo kakvih informacija, koje je Jelena sjajno prikupila i saznamo šta se to desilo. U osnovi je ključna reč – sloboda. Sloboda koja se okuplja oko ovog spomenika, sloboda koja danas sa ovog mesta i sa ove spomen ploče poručuje da nećemo prestati dok ne vidimo ko je i zašto je, na koji način i zbog čega oteo naše kolege, od trenutka pre dvadeset i nešto godina, do dana današnjeg“ rekao je Rakočević.\nOn dodaje da novinari, medijski radnici i porodice kidnapovanih i ubijenih novinara nikada neće odustati od traganja za istinom, slobodom i pravdom.\n„Ovo nije naša priča, ovo nije priča nekih ljudi koji žive u geto sredinama, ovo nije priča porodica, ovo je priča pravde i slobode, ovo je priča koja svakog puta ponavlja da ih tražimo i nećemo odustati od te slobode i pravde, bez obzira kakvi društveno-politički, kakvi uslovi bili, ovo mesto je simbol za sve one koji proteklih 17 godina čekaju i traže pravdu. Znamo da su oni koji su upravljali ovom zonom, oni koji su nastavili da u takozvanom miru vladaju ovim prostorom, odgovorni za sve što se u proteklim godinama ovde dogodilo, odgovorni za fatalno ćutanje za koje misle da će pokriti nečije živote, nečije porodice, nečiju profesiju i nečiju smrt“ ističe Rakočević.\nBudimir Ničić predsednik Društva novinara Kosova i Metohije kaže da su institucije zakazale u rasvetljavanju slučajeva i da istraga i dalje stoji u mestu. On je apelovao na kolege iz drugih redakcija da iskorste svoj uticaj, kako bi skrenuli pažnju javnosti na ubijene i otete novinare.\n„Evo i danas, nakon 23 godine od otmice naših kolega Đure Slavuja i Ranka Perenića. Mi stojimo u mestu, kada je u pitanju istraga i rasvetljavanje, ne samo ovog slučaja već i ostalih slučajeva ubijenih i otetih kolega. Sve institucije su zakazale, kada su u pitanju ubijeni i oteti novinari, domaće i međunarodne. Nažalost, zakazali su i mnogi iz naše profesije, pre svega mislim da kolege Albance, koji imaju mnogo veću snagu i uticaj od nas srpskih medija i novinara ovde na Kosovu i ovom prilikom bih apelovao pre svega na njih da iskoriste svoj uticaj i skrenu pažnju javnosti odnosno drže pažnju javnosti kada su u pitanju ubijeni i oteti novinari, i Srbi i Albanci, jer je to najmanje što porodice ubijenih i otetih kolega očekuju od njih i od nas. Na kraju krajeva to je i naša obaveza prema našoj profesiji i prema pravdi, za koju se verujem svi zalažemo“ rekao je Ničić.\nOlivera Milošević potpredsednica UNS-a kaže da novinari imaju dužnost i obavezu da istraju u pronalaženju istine i sudbine nestalih i ubijenih novinara, uprkos ravnodušnosti svih institucija.\n„Čini mi se da je neko ovih godina od kako se ovde okupljamo, da na ovom mestu počiva novinarska sloboda. Rekla bih da mi ovde osvajamo novinarsku slobodu svake godine, tako što dolazimo po pravdu, po istinu da saznamo šta se dogodilo sa našim kolegama. Mi njih ne možemo vratiti i ne možemo ih oživeti ali mislim da moramo držati živom tu našu nameru da se istina otkrije uprkos svemu, da se otkriju otmičari, nalogodavci pa i ubice. Mislim da imamo jednu obavezu i dužnost da u ovome istrajavamo. Dužnost imamo prema malom Matiji, Rankovom unuku koji nikada nije upoznao svog dedu. Dužnost imamo i prema svim ostalim porodicama ubijenih kolega a i prema medijskoj zajednici i još jednom apelujem da ostanemo dosledni insistiranju na istini i pravdi, ma koliko ona izgledala beznadežna svog ravnodušnosti svih institucija pa i međunarodnih“ kazala je Milošević.\nJelena Petković novinarka koja je istraživala slučajeve ubijenih novinara ističe da su novinari uradili sve što je njihovoj moći i time pokušali da animiraju nadležne institucije.\n„Mi smo kao novinari uradili sve što je u našoj moći. Apelovali smo i pozivali, uradili istraživanje i došli smo do informacija koje su bile u našem domenu. Pokušali smo da na taj način animiramo i nadležne i naše kolege pozivali na solidarnost ali nažalost, na sve naše apele, oni koji zaista mogu da pomognu da se ovi slučajevi rasvetle su ostali nemi. Na taj način, oni su zapravo pokazali koliko je njima stalo do bezbednosti novinara, da se ovi slučajevi rasvetle i da konačno ove porodice dobiju pravdu“ navodi Petkovićeva.\nSnežana Perenić supruga Ranka Perenića kaže da je sve isto kao i prethodnih godina ali da nada uvek postoji.\n„Nemam šta da vam kažem što vi već ne znate. Sve je isto kao i pre dve godine, tri godine, pre deset godina, ista je priča i nema pomaka. Kako se osećam to ne mogu da objašnjavam. Došli smo ovde da podsetimo, da se ne zaboravi jednostavno. Nada uvek postoji i nadu niko ne može da vam uzme ali šanse su mali i ja sam svesna da možda nikada nećemo saznati šta se desilo sa njima“ rekla je Perenićeva.\nNovinari Slavuj i Perenić su nestali na radnom zadatku 21. avgusta 1998. godine u blizini sela Velika Hoča kada su krenuli u manastir Sveti Vrači u selo Zočište, da urade zapis o povratku otetih monaha.\nNa mestu gde su poslednji put viđeni Slavuj i Perenić postavljena je spomen-ploča na kojoj na srpskom i albanskom piše: “Ovde su 21. avgusta 1998. otete naše kolege novinari Đuro Slavuj i Ranko Perenić. Tražimo ih”.


Zgrada Studentskog centra Zenica nakon 40 godina dobila novu fasadu - Akta.ba\n02.10.2018. 08:22 / Izvor: Fena\nČetrdeset godina stara zgrada Studentskog centra u Zenici, na kojoj je prošle godine promijenjena kompletna stolarija, ovu akademsku godinu, 2018./2019., dočekala je s novom fasadom.\n"Prvi smo dio fasade uradili još proljetos, a drugom smo fazom kompletirali fasadni omotač, koji je jedna od pretposljednjih mjera iz domena energetske efikasnosti. Ostaje nam još da postavimo solarne panele i bojlere za pripremu tople vode, a što bismo trebali uraditi u narednih mjesec ili dva", ističe direktor Studentskog centra Dino Eminović.\nEminović najavljuje da će naredna aktivnost biti priprema dokumentacije za obezbjeđenje preduslova za proširenje kapaciteta.\n"Želimo sagraditi aneks, uz postojeću zgradu. Planirali smo da time naš kapacitet prošimo za dodatnih 90 do 100 kreveta. Projekt smo uvrstili u srednjoročni plan potencijalnih projekata javnog privatnog partnerstva za period 2018.- 2020. godine, a koji je odobren i od Vlade ZDK", navodi Eminović.


Ovo je novi BMW Serije 1 - BIGportal.ba\n26 Maja, 2019 0560\nBMW će novu generaciju svoje Serije 1 predstavnicima medija zvanično prikazati za nekoliko dana (šira javnost će ovaj novitet moći da upozna u septembru na sajmu automobila u Frankfurtu), ali prve slike su već sada pred nama.\nŠto se ostalih verzija nove Serije 1 tiče, najvažnija novost je naravno BMW-ova FAAR arhitektura koja podrazumeva prednji pogon, ali će kod nekih verzija biti dostupan i xDrive pogon na sva četiri točka.\nŠto se palete ostalih motora tiče, ona će na početku izgledati ovako: BMW 118i (1,5 litarski benzinac sa 140KS), BMW 116d (1,5 litarski dizelaš sa 116KS), BMW 118d (2,0 litarski dizel sa 150KS) i BMW 120d xDrive (2,0 litarski dizel sa 190KS). U zavisnosti od motora ugrađivaće se 6-stepeni manuelni ili 8-stepeni automatski menjač.\nTakođe, automobil će se nuditi sa točkovima od 16 do 19 inča.\nOvde treba pomenuti i digitalnu instrument tablu, infotainment sistem sa 10.25-inčnim ekranom, novu generaciju iDrive sistema (iDrive ID7), kontrolu gestovima i glasovne komande, head-up displej, širu listu bezbednosnih i sistema pomoći vozaču…


AKAZ - edukacija za osoblje apoteka - Komora magistara farmacije TK\nAKAZ - edukacija za osoblje apoteka\nU sklopu redovnih edukacija, Agencija za kvalitet i akreditaciju u zdravstvu u FBiH organizuje prvu ovogodišnju redovnu osnovnu obuku za osoblje apoteka i to u četvrtak 20.02.2020. godine sa početkom u 08.30 u prostorijama Agencije, Dr. Mustafe Pintola 1, Sarajevo. Plan i program edukacije možete preuzeti ovdje.\nNaglašavamo da je za sve apoteke koje su već potpisale ugovor sa AKAZ-om, a još nisu imale vanjsku ocjenu i pripreme idu sporo, iznimno dobro da pošalju učesnika/cu na ovu edukaciju.\nPrijave će se primati po formuli 3+1 gratis , odnosno sa besplatnim aranžmanom za svakog četvrtog prijavljenog djelatnika pojedine apoteke – zdravstvene ustanove (vidi: Poziv za edukaciju osoblja apoteke).


Vesti online / Vesti / Srbija / Dačić: Srbija neće priznati KiM zbog ulaska u EU\nPunopravno članstvo u EU predstavlja apsolutni spoljnopolitički prioritet Srbije, ali Srbija neće priznati nezavisnost Kosova zbog ulaska EU, poručio je šef srpske diplomatije Ivica Dačić u Buenos Ajresu.\nIvica Dačić izričit kad je Kosovo u pitanju\n- Mi hoćemo dogovor, hoćemo pravedno i trajno rešenje, ali jednostrane akte da moramo da priznamo, to nikad, pa ni po cenu da ne uđemo u Evropsku uniju. Prijateljima koji nam pomažu u svemu tome u smislu političke podrške za te naše stavove mi dugujemo veliku zahvalnost, i ja tu ubrajam i Argentinu, kao jednog od najznačajnijih partnera Srbije - rekao je Dačić.\n* Priština: Surinam nije povukao priznanje, Dačić je šarlatan\n* "Odluka Surinama velika stvar - priznanje suvereniteta Srbije nad Kosovom"\n* Dačić: Doslovno poštovati Ustav Unesko i Povelju UN\nPrema njegovim rečima, odnosi i saradnja između Srbije i Argentine očuvani su i u teškom periodu kroz koji je prošla Srbija.\n- Republika Argentina jedan je od naših najznačajnijih partnera, ne samo u Latinskoj Americi nego i u svetu - rekao je Dačić u visoko renomiranom Argentinskom savetu za međunarodne odnose CARI, gde mu je uručena diploma počasnog člana i gde se upisao u Knjigu zvaničnih gostiju.\nPrema njegovim rečima, prijateljstvo dveju zemalja, međusobno razumevanje i zajedničko opredeljenje za očuvanje temeljnih principa međunarodnih odnosa predstavljaju čvrstu bazu za dalje intenziviranje političkog dijaloga na svim nivoima, kao i za razvoj ekonomske i trgovinske saradnje, kao i saradnje na kulturnom, naučnom i svakom drugom planu.\nDačić je u govoru na temu "Spoljna politika Srbije i aktuelni izazovi", naglasio da Srbija želi da jača odnose sa svim državama Latinske Amerike koje su njeni tradicionalni partneri i s kojima ima čvrste istorijske veze.\n- Zemlje Latinske Amerike i Kariba su naši prijatelji - rekao je Dačić i dodao da Srbija ceni doslednost tih zemalja u poštovanju međunarodnog prava, uključujući princip teritorijalnog integriteta i suvereniteta.\nGovoreći o spoljnoj politici Srbije i njenim prioritetima, Dačić je naglasio da je punopravno članstvo u EU apsolutni spoljnopolitički prioritet Srbije, te je poručio da je mesto celog regiona u EU i da bez inkorporiranja Balkana zajednički ekonomski i politički prostor na evropskom kontinentu neće biti potpun.\nUkazao je i da Srbija, pored integracije u EU, radi i na izgradnji dobrih bilateralnih odnosa sa ključnim međunarodnim činiocima, navodeći kao primer SAD, Rusiju i Kinu.\nNakon uvodnog izlaganja, ministar je odgovarao na pitanja prisutnih koja su pre svega bila usmerena na spoljnu politiku Srbije u procesu pristupanja EU, kao i prema Ruskoj Federaciji i regionu.\nPunopravno članstvo u EU\nSRBIJA Han: Kosovo nije jedini uslov za ulazak Srbije u EU


Fond građanima refundirao 304.000€ – Mladi Nikšića\nFond za zdravstveno osiguranje Crne Gore je od 1. januara do 18. septembra ove godine po osnovu podnesenih zahtjeva za refundaciju ljekova, medicinskih sredstava i pomagala, te zdravstvenih usluga ukupno isplatio oko 304.000 eura na koje su građani čekali u prosjeku 15 do 30 dana od dobijanja odobrenja za refundaciju.\nU tom periodu, kazao je Dnevnim novinama portparol Fonda Amer Ramusović, primljeno je 4.740 zahtjeva za refundaciju, koje je u 22 filijale Fonda predalo 4.112 osiguranika, piše portal RTCG.\nNajviše novca, 164.805,85 eura, uplaćeno je za refundaciju troškova plaćenih zdravstvenih usluga koje nijesu mogle biti pružene osiguranicima u roku od 30 dana.\n“Za refundaciju lijekova uplaćeno je 78.279,11 eura, medicinskih sredstava 19.698,42, a za refundaciju pomagala 41.416.65 eura”, kazao je Ramusović i dodao da se najviše zahtjeva za refundaciju podnosi zbog obavljenih laboratorijskih analiza u privatnim zdravstvenim ustanovama.\nNajviše zahtjeva za refundaciju primila je filijala u Podgorici, koja je za devet i po mjeseci ove godine već isplatila 102.851,96 eura. Slijedi Nikšić sa 46.648,41, Herceg Novi 24.297,44 eura, dok je za sada najmanje novca po osnovu refundacije isplaćeno u Petnjici 454,59, Žabljaku 572,87 i Šavniku 684,12 eura.\n“Refundacija medicinskih sredstava za sada nije tražena u devet filijala i to u Budvi, Danilovgradu, Kolašinu, Plavu, Šavniku, Ulcinju, Zabljaku, Andrijevici i Petnjici, a refundacija pomagala u tri i to u filijalama Mojkovac, Plužine i Petnjica”, kazao je Ramusović i istakao da se nakon što se odobri naknada troškova za lijek, medicinsko sredstvo, tehničko pomagalo ili zdravstvene usluge na isplatu refundacije u prosjeku čeka 15 do 30 dana.


93.godišnjica od rođenja Alije Izetbegovića – Radio Televizija Novi Pazar\n93.godišnjica od rođenja Alije Izetbegovića\nAugust 8, 2018 August 8, 2018 Selma Ljajic 315 Views\nDanas se obeležava 93.godišnjica od rođenja prvog predsednika nezavisne Republike Bosne i Hercegovine, Alije Izetbegovića. Izetbegović je rođen 8.avgusta 1925.godine u Bosanskom Šamcu. Mladi aktivisti bosanskohercegovačke Stranke demokratske akcije obeležili su godišnjicu šetnjom od sedišta stranke do groblja Kovači u Sarajevu, a SDA Sandžaka tim povodom večeras organizuje izložbu slika na gradskom šetalištu u Novom Pazaru.\nAlija Izetbegović rođen je u uglednoj begovskoj porodici, koja je neko vreme živela u Beogradu, ali se, kako hroničari kažu 1968.godine morala doseliti na sigurnije mesto, u Bosanski Šamac. Izetbegović je bio prvi predsednik najveće bošnjačke stranke, Stranke demokratske akcije osnovane 1990.godine, sa kojom je osvojio vlast i ušao u Predsedništvo Bosne i Hercegovine. Ostaće upamćen kao jedan od najznačajnijih političara u istoriji BiH, kao jedan od evropskih demokrata svog vremena.\nAktivisti Asocijacije mladih SDA, sa predsednikom Bakirom Izetbegovićem na čelu, prošetali su od sedišta stranke do šehidskog smomen obeležja Kovači. Na mezar su položili 78 ljiljana, koji simbolizuju po jednu godinu života Alije Izetbegovića.\nSvi građani treba da se trude da budu više Bosanci, jer je to bio “amanet Alijin”, izjavio je predsednik SDA Bakir Izetbegović.\nIzetbegović je rekao i da su u “Alijino vreme” urađene “temeljne” stvari za BiH, kao i da je Alija znao da “predvidi mnoge stvari”.\n“U Alijino vreme je bilo loših ljudi – kako on reče, politika, odnosno vlast, kvari ljude i privlači lošu vrstu ljudi. Međutim, mi čistimo SDA od takvih ljudi. Meni je važno da je onaj prvi krug ljudi oko mene čist”, rekao je Bakir Izetbegović.\n← Ugljanin: BNV se neće baviti izborima, podržaćemo najbolju listu\nBukreš mesto gde meštani rado žive →


Izetbegović i Ugljanin su samo marionete: TEK NAM SLEDI PRAVI UDAR NA SRBIJU! | Vestinet.rs\nPočetna TEMA DANA\tIzetbegović i Ugljanin su samo marionete: TEK NAM SLEDI PRAVI UDAR NA SRBIJU!\nPredsednik Bošnjačkog nacionalnog veća (BNV) i lider SDA Sandžaka dr Sulejman Ugljanin p(r)ozvao je Vladu Srbije i Evropsku uniju da utvrde datum povlačenja srpske vojske, policije, tajnih službi i pravosudnih organa sa teritorije Sandžaka.\nTo je pokušaj proterivanja institucija Srbije iz Raške oblasti, upozorava analitičar Tomislav Kresović.\nNema sumnje da je u pitanju smišljena akcija koordinisana sa nekim stranim faktorima u cilju destabilizacije Srbije.\nPo retorici i porukama dr Sulejman Ugljanin svoju političku strategiju usklađuje sa inicijativama iz Prištine, Tirane i Sarajeva, ali i sa interesima još nekih svetskih sila koje nastoje da stvore krizu u Srbiji.\nOd zvaničnog Beograda se očekuje da raspiše izbore za organe Sandžaka i uspostavi evropske snage bezbednosti, uključujući i pravosudne organe u tzv. Sandžaku.\nU pitanju je poistovećivanje Raške oblasti sa aktuelnim dešavanjima u Kataloniji, odnosno promovisanje nevažećeg referenduma iz 1991. godine koji je, navodno, definisao autonomiju Sandžaka kao etničkog prava na širu samoupravu.\nUgljanin smišljeno baca „rukovicu u lice“ zvaničnom Beogradu pozivajući se na Londonsku mirovnu konferenciju (1992. godine), kada je doneta odluka o formiranju misije OEBS za Sandžak zajedno sa Kosovom i Vojvodinom.\nPo oceni dr Sulejmana Ugljanina, sve treba da bude u skladu sa pomenutim „referendumom“ kada se, navodno, 99 odsto izašlih birača izjasnilo za potpunu političku i teritorijalnu autonomiju Sandžaka sa pravom priključenja jednoj od suverenih republika.\nNamera je da se Sandžak priključi ili federaciji BiH ili Kosovu. Dakle, politika dr Sulejmana Ugljanina, nekadašneg ministra u više vlada Srbije i narodnog poslanika jeste da se Novi Pazar jednom zauvek reši političkog uticaja Beograda.\nRetorika dr Sulejmana Ugljanina je usmerena na privlačenje međunarodne pažnje, ali i smišljenog remećenja dijaloga o Kosovu između Prištine i Beograda. Posebno je značajno da se prolongira uspostavljanje Zajednice srpskih opština na KiM koja ne odgovara prištinskim vlastima.\nZato Ugljanin poručuje: „Pripadnici policije i pravosudnih organa u Sandžaku, bez obzira na veru i naciju, srpski su i fašistički pijuni, pijuni dela srpskog naroda koji su u osnovi četnici i koji žele da proteraju sve što im Rusija naredi, da nema nijednog Bošnjaka, Albanca, normalnog Srbina i Crnogorca na ovoj teritroji“.\nPoslanik i predsednik Skupštinskog odbora za obrazovanje, nauku, tehnološki razvoj i informatičko društvo Muamer Zukorlić u intervjuu na TV Pink kaže da je: „Dr Sulejman Ugljanin isto pričao 90-tih dok nije ušao u vlast, a potom počinje da hvali Srbiju, govoreći da su svi problemi Bošnjaka rešeni.\nOnog momenta kada nestane para predviđenog za Bošnjačko narodno vijeće, a to je par stotina hiljada evra, on poteže papir iz desnog džepa i poteže ovakvu politiku“.\nPo svemu sudeći, reč je o sinhronizovanoj političkoj igri koja nije novijeg datuma. Prvi potpredsednik Vlade Srbije i ministar spoljnih poslova Ivica Dačić ocenio je početkom ove godine da bi neprimereni susreti lidera SDA Sandžaka dr Sulejmana Ugljanina sa Hašimom Tačijem u „svakoj normalnoj državi“ bili sankcionisani na taj način što bi neko pokrenuo inicijativu da se njegova politička stranka zabrani.\nMeđutim, do toga neće lako doći, jer je opštepoznato da se ne radi o hrabroj i patriotskoj akciji jednog Sandžaklije, već o marionetskim mahinacijama običnog pijuna u rukama svetskih sila.\nKoga zastupa Bakir?\nOčigledno je da je osnovna Izetbegovićeva politička ambicija da postane „patron“ i vođa svih Bošnjaka na Balkanu i da po receptu svog oca Alije primeni politiku „Islamske dekleracije“ u Sandžaku kao kriznu, pa ako zatreba, čak i kao ratnu opciju.\nIstovremeno, ne treba zanemariti činjenicu da Bakir Izetbegović gubi ugled među Bošnjacima u BiH, pa pokušava da se nametne kao nekakav sekularni „ajatolah“ na Balkanu i spoji Sandžak sa „maticom“.\nPored toga, Bakir Izetbegović pokušava da aktivira i „turski faktor“. Dobro bi mu došlo da moćni Erdogan bude zaštitnik njegove politike, kao što je to svojevremeno bio Erbakan u vreme Alije Izetbegovića. Zato Bakir Izetbegović provocira Republiku Srpsku pokušavajući da ponovo zapali ratni fitilj na Balkanu. Zato je ponovo u BiH sveprisutna antisrpska retorika.\nFanatizovani Bakir Izetbegović smatra da bi u skorije vreme Bosna i Hercegovina trebala da prizna jednostrano proglašenu kosovsku nezavisnost, što je, kako kaže, i dosad trebalo da se učini.\nNe treba zaboraviti da je predsednik Srbije Aleksandar Vučić pružio ruku saradnje i pomirenja Bakiru Izetbegoviću i Bošnjacima, iako je njegova tajna služba bila organizator fizičkog napada na tadašnjeg premijera Srbije prilikom posete Srebrenici.\nPredsednik Republike Srpske Milorad Dodik kaže da je Bakir Izetbegović „najveći neprijatelj Srbije i srpskog naroda“. Sada se otvara pitanje opstanka Predsedništva BiH i odnosa Federacije BiH i Republike Srpske, što sve ide na ruku stranom faktoru koji vrši političke pritiske na Srbiju i Republiku Srpsku.\nCrna Gora, BiH, Hrvatska i Makedonija udaraju na Beograd\nProvokacija Bakira Izetbegovića o tome kako Bosna i Hercegovina treba da prizna tzv. Republiku Kosovo predstavlja pucanj za sinhronizovanu političku akciju Sarajeva, Zagreba, Podgorice i Skoplja.\nBezbedonosne službe došle su do saznanja da će Srbija u narednom periodu svakodnevno biti na meti regionalnih optužbi kako je pretnja regionalnoj stabilnosti i napretku.\nCrna Gora i Makedonija će je optuživati da zajedno sa Rusijom izvodi terorističke akcije u regionu, Sarajevo će otvarati krizu u Sandžaku, dok će Hrvatska biti NATO batina iz EU. Cilj ove akcije je slamanje odnosa Srbije i Rusije sa jedne strane, ali i sprečavanje šire srednje država Srednje Evrope sa Srbijom, a pre svih Mađarske, Slovačke i Austrije. Takođe, može se očekivati proširivanje liste „pro-ruskih“ ljudi koji će medijskim i drugim akcijama biti diskreditovani i eliminisani iz političkog i javnog života u Srbiji.


Njujork tajms: Balansiranje Srbije između Istoka i Zapada podseća na period Hladnog rata | Autonomija\n"Aleksandar Vučić je sve autoritarniji lider koji se smatra veoma sličnim Putinu"\nKao zemlja na istočnom krilu Evrope koja teži članstvu u EU bez kvarenja veza sa Moskvom, Srbija je ponovo „u igri“, ocenjuje list.\nNjujork tajms navodi da je Putinu priređen raskošan doček – voda u centralnoj beogradskoj fontani bila je obojena u crveno, topovski plotuni su grmeli kod Palate Srbija, a desetine hiljada Srba dovedene su autobusima iz cele zemlje da ga pozdrave.\nTačka oslonca balansiranja Srbije je njen predsednik Aleksandar Vučić, sve autoritarniji lider koji se smatra veoma sličnim Putinu, dodaje se.\nList navodi da su u Srbiji topla osećanja prema Rusiji i divljenje Putinu duboko ukorenjeni i da je i pre njegovog dolaska delovalo da je ruski lider svuda – bilbordi na autoputu pozdravljali su „dragog prijatelja“ Srbije, njegov lik je na majicama, šoljama, čak i na donjem vešu.\nList prenosi izjavu lidera Narodne stranke Vuka Jeremića da je „krajnje neuobičajeno, naročito u demokratijama, da vlada organizuje masovan skup kako bi pozdravila stranog zvaničnika“.\nLSV: Pančevački naprednjaci zabranili ulaz Vojvođanskom frontu\nSavez za Srbiju sutra pokreće seriju protesta u Novom Sadu zbog uništavanja parkova\nU subotu u Beogradu novi protest Jedan od pet miliona


Srbija sita Potemkinovih sela\n2. juni/lipanj, 2004.\nFiniš predsedničke kampanje u Srbiji odvija se u okršaju obećanjima trojice proklamovanih favorita - Nikolića, Tadića i Maršićanina, od kojih prvi nudi socijalnu pravdu i jednakost sa novim akcentom obraćanja nacionalnim manjinama, zbog kojih zlobnici, tako preobučene radikale nazivaju radikalnim krilom Građanskog saveza Srbije. Drugi kandidat, demokrata Boris Tadić pomalo neubedljivo podražavajući više manir a manje suštinu Đinđićevog reformatorskog kursa, nudi brzi ulazak u Evropu. A treći kandidat vladajuće koalicije sa najmanjom harizmom, nudi ono što mu pozicija vlasti u ovom trenutku omogućava – borbu protiv kriminala i korupcije. U to ime posle sto dana Vlade slučajno ili ne, sve afere bivše vlasti dobijaju svoj sudski epilog upravo sada u finišu predsedničke trke. Sam Maršićanin tvrdi da istrage koje su najzad pokrenute protiv Nemanje Kolesara, šefa kabineta bivšeg premijera i vlasnika MK Komerca Miodraga Kostića nisu deo predizborne kampanje već rezultat politike Vlade Srbije. Maršićanin je u sredu Radiju B92 rekao da su ti procesi rezultat “politike koja je odlučna da se bori protiv organizovanog kriminala i korupcije”. Predstavljajući svoj predsednički program Maršićanin je, između ostalog, rekao:\nKriminala i korupcije na vrhu vlasti nema kao što je na vrhu vlasti bilo i to je dokazano. Dokazano je da je bilo. E, sad je nema. To bi trebalo da bude dobra vest.\nBoris Tadić nudi građanima Srbije brzi ulazak u Evropu, pomirenje, kompromis, što pokušava da demonstrira i svojom kampanjom koja na udarce koji pristižu sa svih strana, a posebice iz tabora drugog demokratskog kandidata Dragana Maršićanina odgovara blagonaklonim neuzvraćanjem udarca. Kada se sve lepe želje međutim sažmu, Tadićeva osnovna poruka biračima je:\nHoću danas pred vama da kažem sasvim jasno, hoću da nastavim politički projekat koji je započeo moj prethodnik Zoran Đinđić.\nI dok se dva demokratska kandidata nadgornjavaju i svakodnevno šokiraju javnost, Tomislav Nikolić pokušava da obesmisli sva negativna opšta mesta koja se vezuju za radikale iz prošlih vremena. Analitičari primećuju da Nikolić u poslednje vreme osim o socijalnoj pravdi najviše govori o jednakosti svih građana Srbije - Srba, koliko i nacionalnih manjina. A njegova kampanja simbolično je otpočela posetom i darivanjem zapaljene Bajrakli džamije u Beogradu. Na mitingu u Novom Pazaru Nikolić je poručio:\nJa se nadam da ćemo mi uspeti da ispravimo sporove i nesuglasice koje imamo po Srbiji i mi Srbi između sebe, a i vi Srbi sa predstavnicima raznih manjina koje žive u Srbiji slobodno i mirno. Svaki građanin Srbije biće mi jednak i vi to dobro znate.\nZanimljivi četvrti po proklamovanom rejtingu kandidat Bogoljub Karić, za čiju vrlo uspešnu i efkentu kampanju ima sve više zainteresovanih, tako da bi konačni rejting Karića mogao predstavljati izborno iznenađenje. On je bogati biznismen koji govori opšteprihvatljivim, takozvanim narodnim jezikom, a naizgled nudi mnogo ali realno. Karić kaže: “Mene interesuje da pokrenem snage Srbije, ljude koji su uspavani, kojima se preko medija priča da će im biti bolje a sve im je gore, da raskrinkam tu laž u Srbiji i da pobedi konačno istina.” Opšti je utisak da su birači u Srbiji prezasićeni Potemkinovim selima te da će se opredeljivati upravo za onu opciju kojoj poveruju da nudi samo ono što zbilja može i da ostvari. A takve gotovo da nema na vidiku.


Venecijanska komisija će dati mišljenje o ustavnom i zakonodavnom okviru demokratskih institucija u Srbiji\nFeb 18, 2021 Crta\nNadzorni odbor Parlamentarne skupštine Saveta Evrope doneo je na sednici održanoj 3. februara 2021. godine odluku da od Venecijanske komisije zatraži sveobuhvatno mišljenje o ustavnom i zakonodavnom okviru za funkcionisanje demokratskih institucija u Srbiji, saopštila je Crta.\nVenecijanska komisija nikada ranije nije bila pozvana da oceni ukupno stanje demokratskih institucija u Srbiji. Crta ocenjuje da je odluka Nadzornog odbora pravovremena, uzimajući u obzir pogoršavanje uslova za demokratiju u Srbiji, na koje ukazuju i poslednji izveštaji Evropske komisije i OEBS-ove Kancelarije za demokratske institucije i ljudska prava (ODIHR).\nPodsećamo, u proteklih 20 godina, Venecijanska komisija je Srbiji uputila skoro 30 mišljenja, komentara i studija o pojedinačnim pitanjima poput mišljenja o Ustavu Republike Srbije 2006. godine, nacrtima Zakona o finansiranju političkih aktivnosti (2010. i 2011.), izmenama Zakona o izboru narodnih poslanika i Zakona o Ustavnom sudu (2011.) ili nacrtu ustavnih amandmana u oblasti pravosuđa 2018. godine.\nVenecijanska komisija (pun naziv: Evropska komisija za demokratiju putem prava) savetodavno je telo Saveta Evrope koje čine nezavisni stručnjaci za ustavno pravo. Uloga joj je da pruža pravne savete državama članicama Saveta Evrope kako bi njihovi zakonodavni i institucionalni okviri ispunjavali evropske standarde i relevantno međunarodno iskustvo u oblasti demokratije, ljudskih prava i vladavine prava. Njena mišljenja su među ključnim smernicama za države i njihove međunarodne partnere o tome u kojim oblastima su potrebna unapređenja. Osim Saveta Evrope, mišljenja Venecijanske komisije uvažava i Evropska Unija pri ocenjivanju zakonodavnog i institucionalnog stanja u Srbiji.\nOdluka je doneta nakon saslušanja koje je Nadzorni odbor Parlamentarne skupštine Saveta Evrope (PS SE) organizovao na temu izazova za demokratiju u Srbiji nakon izbora iz juna 2020. godine. Na zasedanju Nadzornog odbora učestvovali su i: Ivica Dačić, šef delegacije Narodne skupštine Republike Srbije u PS SE, Enis Imamović, član delegacije Narodne skupštine Srbije u PS SE, Tanasije Marinković, redovni profesor ustavnog prava na Pravnom fakultetu Univerziteta u Beogradu i Raša Nedeljkov, programski direktor Crte.


Saradnja i partnerstvo u razvoju kapaciteta za samostalan život OSI\nPartnerska organizacija Informativni centar za osobe s invaliditetom „Lotos" Tuzla realizovala je konferenciju „Saradnja i partnerstvo u razvoju kapaciteta za samostalan život osoba s invaliditetom” 13. i 14. oktobra 2021. godine u Tuzli.\nKonferencija je organizovana povodom završetka ciklusa projekta „Jačanje kapaciteta za samostalan život osoba s invaliditetom u BiH" kojeg Informativni centar za osobe sa invaliditetom „Lotos" Tuzla implementira u saradnji sa Centrom za samostalan život iz Štokholma STIL - personlig assistans och politisk påverkan u okviru programa MyRight- Empowers people with disabilities u BiH. Cilj projekta je povećano učešće mladih osoba sa invaliditetom u promociji prava i jednakih mogućnosti.\nKonferenciji je prisustvovalo oko 60 učesnica/ka, uživo i online putem ZOOM-a, predstavnica/ka organizacija civilnog društva, organizacija osoba s invaliditetom iz cijele BiH, predstavnika institucija vlasti itd. Konferencija je bila prilika da o iskustvima i postignućima projekta govore svi koji su bili uključeni u njegovo kreiranje, tok i aktivnosti.\nUčesnice/i projekta, mlade osobe s invaliditetom i njihovi roditelji i članovi porodica, podijelili su svoja iskustva o pozitivnim promjenama koje su doživjeli u svojim životima. Također, svoja mišljenja su podijelili i trenerice i saradnici na projektu, predstavnici partnerskih organizacija iz Švedske i MyRight BiH, kao i neki od začetnika i ikona samostalnog života iz Srbije, Crne Gore, BiH, predstavnice medijskih kuća itd. Prisutnima se obratio i ministar za rad, socijalnu politiku i povratak Tuzlanskog kantona Esad Džidić koji je prisustvovao Konferenciji, a mediji su vrlo dobro popratili događaj.\nUčesnice/i su imali priliku pogledati i dokumentarni film „Živi samostalno, nisi sam" koji je kreiran u okviru projekta, a opisuje doživljaje i iskustva učesnica/ka projekta.\nViše informacija možete naći na facebook stranici Informativnog centra za osobe sa invaliditetom "Lotos” Tuzla i na web stranici na sljedećem linku: https://www.ic-lotos.org.ba/


Odgovor je ovo koji je narodna poslanica Jelena Trivić dobila iz kabineta premijera Republika Srpske, koji potpisuje šef kabineta Željko Đurić. On navodi da ministar Đokić nikada nije rekao da je završio državni Ekonomski fakultet u Beogradu.\n– Pre svega, tema stečenog obrazovanja ministra Đokića nikada nije bila sporna i nije bila tema bilo kakve rasprave koju je neophodno pojašnjavati, jer je to deo biografije koji se podrazumeva ukoliko se bavite najodgovornijom vrstom posla, kao što je slučaj sa ministrom Đokićem – navedeno je u odgovoru poslanici, piše Srpskainfo.\nDalje navode da kada je u pitanju informacija koja je bila na sajtu Vlade Republike Srpske, sadržaj biografije ministra po svojoj formi je koncizan, te se zbog toga nije podrazumevalo pisanje tačnog naziva fakulteta ili stečene diplome već formalna informacija o stručnoj spremi imenovane osobe.\nIzvučen negativan kontekst\n– Negativan kontekst cele priče izvučen je sa ciljem da se diskredituje, kako ministar Đokić, tako i Vlada Republike Srpske. Ministar Đokić je diplomirani ekonomista, sa stečenom visokom stručnom spremom u oblasti ekonomskih nauka – navedeno je u odgovoru.\nDalje navode da sve što bi bilo sumnjivo, a tiče se rada ministra Đokića, može se dobiti na uvid u Ministarstvu energetike i rudarstva, a na svakom fakultetu postoje dosijei u kojima se može videti da li je i na koji način neko stekao određenu vrstu.


Dodela Oskara pomerena za kraj marta 2022\nTanjug 28. maja 2021. 15:07\nLOS ANĐELES – Nagrada Američke filmske akademije, popularna dodela Oskara, održaće se 27. marta 2022.godine, mesec dana kasnije nego što je prvobitno planirano, objavili su danas organizatori te prestižne manifestacije.\nAkademija filmskih umetnosti i nauka nije navela razlog promene datuma ceremonije, koja se svake godine tradicionalno održava u Holivudu, prenosi Rojters.\nKako organizatori dodaju, zbog pandemije korona virusa svi filmovi, koji su prvobitno bili namenjeni za bioskopska platna, a u međuvremenu prebačeni na striming platforme, mogu ući u zvaničnu selekciju za nagradu Akademije.\nU proteklih 15 meseci kada su bioskopi širom sveta bili zatvoreni zbog pandemije, na desetine filmova je prikazano na striming servisima kao što su Dizni plus, HBO Maks, Netfliks i Amazon.\nProšlogodišnja dodela Oskara, takođe je bila odložena za kraj aprila, a prvi put se održavala u centru Los Anđelesa, u glavnoj železničkoj stanici Union Stejšn.


8. Maja 2020. – Visegradlive.com\nLukač: Zadovoljan sam radom policije\nMinistar unutrašnjih poslova Republike Srpske, Dragan Lukač ističe da je zadovoljan odgovornošću pripadnika MUP-a, a povodom novonastalne situacije sa epidemijom virusa korona, te dodao da je MUP za ove potrebe iskoristio sve raspoložive resurse. Znamo da već duži vremenski period imamo vanredne okolnosti, odnosno vanredno stanje. Zadovoljan sam onim što …\nUlazak u Srbiju samo uz negativan test ili karantin od 14 dana\nZa ulazak u Srbiju sada će biti neophodan negativan test na virus korona, koji nije stariji od tri dana. Beogradski mediji prenose da oni koji nemaju test na virus korona star najviše 72 časa moraju u izolaciju na 14 dana. Član medicinskog Kriznog štaba Branimir Nestorović rekao je za “Kurir” …\nPreporuke turističkim agencijama o postupanju sa potrošačima (VIDEO)\nS ciljem prevazilaženja problema nastalih usljed pandemije izazvane virusom korona u smislu realizacije ugovorenih turističkih aranžmana u 2020. godini, Republički štab za vanredne situacije je na današnjoj sjednici donio Zaključak o preporuci za postupanje turističkih agencija, a u vezi sa ponudom zamjenskog putovanja za turističko putovanje koje je otkazano ili …\nEvropska komisija pozvala je zemlje EU i Šengenske (bezvizne) zone da na još 30 dana produže privremeno ograničenje putovanja u zemlje članice. Ograničenje se odnosi na sva putovanja građana trećih zemalja koja nisu od suštinskog značaja, a primjenjuje se na spoljnim granicama EU obuhvatajući i zemlje Šengena koje su …\nU Republici Srpskoj i Federaciji BiH /FBiH/ sutra se očekuje sunčano vrijeme, uz umjerenu oblačnost i temperaturu do 28 stepeni Celzijusovih. U Republici Srpskoj i Federaciji BiH sutra se očekuje sunčano vrijeme, uz umjerenu oblačnost i temperaturu do 28 stepeni Celzijusovih. Ujutru i prijepodne biće pretežno vedro i sunčano, a …\nGašić: Radno vrijeme definisano u skladu sa policijskim časom (VIDEO)\nMinistarka trgovine i turizma Republike Srpske Suzana Gašić izjavila je danas da se od 11. do 25. maja rad subjekata može organizovati u periodu kada se ne narušava policijski čas, koji počinje u 22.00 časa, i naglasila da se svi moraju ponašati odgovorno. – Ugostiteljski objekti biće otvoreni od 11. …\nKompanija Citroen priprema novi model C4 koji će napustiti svoju formu i postati crossover te kao takav pokušati biti alternativa Volkswagenovom Golfu i Fordovom Focusu. Iako će biti radikalno drugačiji od najbližih rivala, novi model će nastaviti nositi svoju oznaku C4. Odluka da se napusti tradicionalna forma hatchbacka iz C …\n4 sedmice ago\tZdravlje\nAmeričko vijeće za nauku i zdravlje objavilo je sredinom sedmice zanimljiv tekst o povezanosti između nedostatka vitamina D i težih posljedica koje izaziva infekcija COVID -19. Autori teksta koji je objavilo ovo vijeće (https://www.acsh.org/) ukazuju na rezultate tri studije. U prvom istraživanju dostupnom na (https://www.medrxiv.org/content/10.1101/2020.04.24.20075838v1) otkriveno je da svi pacijenti …\nUkida se zabrana kretanja između opština i gradova\nMinistar zdravlja Alen Šeranić rekao je danas nakon sjednice Republičkog štaba za vanredne situacije da se ukida zabrana kretanju građana između opština i gradova u dane vikenda. “Građani će moći da se kreću nesmetano između opština, odnosno gradova. Nošenje maske je obavezno bez obzira na to da li ste sami …\nU cilju provođenja vanrednih mjera za sprečavanje i suzbijanje širenja virusa korona na području opštine Višegrad, a u skladu sa Zaključkom Republičkog štaba za vanredne situacije, od 4. maja ograničava se rad zdravstvenih ustanova – apoteka, osim apoteka koje organizuju dežurstvo u trajanju od: Svakim danom od 7.00 do 19.00 …


Policija u FBiH odlučna u borbi protiv zločina iz mržnje – Sarajevski Otvoreni Centar\nI 2016. godine slijede obuke o krivičnim djelima počinjenim iz mržnje, ali na malo drugačiji način. Sa MUP-ovima smo pregovarali da modul o krivičnim djelima počinjenim iz mržnje bude uvršten u programe stručnog osposobljavanja i usavršavanja policijskih službenika_ica i permanentne obuke, kako bi policijski službenici_ice koji prođu kroz ovogodišnji train the trainer program dalje adekvatno educirali svoje kolege_ice.\nNekoliko MUP-ova je već dalo svoju saglasnost, a na sljedećim linkovima možete pročitati dopise ovih MUP-ova: MUP ZDK, MUP BPK, MUP HNK, MUP K10, MUP TK, MUP PK, a uskoro očekujemo i odgovore drugih MUP-ova o tome da li će krivična djela počinjena iz mržnje uvrstiti u program permanentnih obuka.\nSarajevski otvoreni centar je u toku 2015. godine ispred Koalicije za borbu protiv govora mržnje i zločina iz mržnje, a u saradnji sa Misijom OSCE-a u BiH, realizovao obuke o krivičnim djelima počinjenim iz mržnje, odnosno o predrasudama kao pobudi za izvršenje krivičnog djela, u okviru dvogodišnjeg projekta Borba protiv krivičnih djela počinjenih iz mržnje u BiH (Fighting Hate Crime in BiH) koji podržava i finansira Stalna Misija Kraljevine Nizozemske pri OSCE u Beču.\nObukama proteklih godinu dana je obuhvaćeno ukupno 9 kantona sa područja cijele FBiH, a obuke je prošlo ukupno 155 policijskih službenika_ica.\nKrivična djela počinjena iz mržnjeMUP Bosansko-podrinjskog kantonaMUP Hercegovačko-neretvanskog kantonaMUP Kantona 10MUP Posavskog kantonaMUP Tuzlanskog kantonaMUP Zeničko-dobojskog kantonapolicijatrening


POSLE 20 € STIŽE JOŠ PARA! Od januara najpre jednokratna pomoć za najstarije, 5\t83\nU 2 KORAKA PROVERITE DA LI VAM JE UPLAĆENO 20 EVRA: Ako vam nije stigla 111\nŠOK NA SVADBI U SRBIJI! Dever joj poklonio auto, a u komentarima je RAZAPELI 21\t143\nsofija vulicevic 18.10.2021. 15:19h 15:32h\nDo kraja godine očekuje se dolazak "Škode" u Kragujevac, što je sada već sasvim izvesno, najavio je gradonačelnik Nikola Dašić.\nKompanija “Škoda” počinje proizvodnju tramvaja u MIND parku u Kragujevcu, ali to nije jedina dobra vest koja je stigla sa prestižne svetske izložbe “EXPO 2020 Dubai”.\nUpravo odatle u program Kurir televizije uključio se Marko Selaković šef kancelarije privredne komore Srbije, koji je sa nama podelio odlične vesti.\n- Imamo jedan impozantan nastup naših kompanija u Dubaiju. Dolazak "Škode" u Kragujevac nešto je što se veoma dugo pripremano i to nije nikakvo iznenađenje. Suština je ne samo u novim radnim mestima, mi ovde govorimo o šinksim vozilima i proizvodnji tramvaja, ona je otvorena ne samo za zapošljavanje, već i za saradnju sa drugim firmama širom Srbije - kaže Marko Selaković.\nMarko Selaković ekskluzivno je otrkio za našu televiziju da je potpisan ugovor sa još jedinim industrijskim gigantom, koji će uskoro imati svoje kancelarije u našoj zemlji.\n- Direktor kancelarije za informacione tehnologije, profesor doktor Mihailo Jovanović, potpisao je juče ugovor o saradnji sa kompanijom "Oracle" i to je novo veliko ime koje dolazi u Kragujevac. Sve je to pokazatelj da imamo jedan snažan industrijski razvoj u ovom gradu - navodi Selaković.\nKompanija "Oracle" vodeći je dobavljač programske opreme za upravljanje informacijama, najveća “Business Software” kompanija, kao i druga najveća nezavisna softverska kompanija na svetu.\nVeć preko 30 godina kompanija beleži prisustvo na svetskom tržištu i broji preko 345.000 korisnika, posluje u 145 zemalja sveta i zapošljava više od 80.000 ljudi, što je čini liderom u oblasti upravljanja informacijama i kompanijom sa vrhunskom ekspertizom i iskustvom u realizaciji kompleksnih projekata za najzahtevnije korisnike.\nmarko SelakovićOracleOracle stiže u SrbijuŠkoda\nPOSLE 20 € STIŽE JOŠ PARA! Od januara najpre jednokratna pomoć za najstarije, a ako ste na ovom spisku vama SLEDUJE POVIŠICA 5\t83\nU 2 KORAKA PROVERITE DA LI VAM JE UPLAĆENO 20 EVRA: Ako vam nije stigla potvrda o uplati, evo gde treba da kliknete 111


Postavio Yucom - 11/07/2020 Mediji\nŽikica Stevanović, novinar agencije Beta, izveštavao je sa protesta u Beogradu kada je nekoliko policijaca potrčala ka njemu – iako je držao legitimaciju i vikao ‘Novinar, novinar!’, pretučen je pendrekom.\n„Prvi udarac koji sam dobio bio je udarac pendrekom. Ne znam da li je prvi bio po ramenu, pa po glavi. Pao sam na zemlju”, priča Stevanović za BBC na srpskom.\nNekoliko sekundi nakon što je Stevanović ostao da leži na betonu, policajac se vratio.\n„I dok sam već ležao, krvav, policajac je prišao i počeo da me psuje i udara”, priča.\nKada akcije policije postaju brutalnost?\nSlučaj novinara tipičan je primer policijske brutalnosti, smatra Danilo Ćurčić iz nevladine organizacije Inicijativa za ekonomska i socijalna prava (A11) koja se bavi zaštitom ljudskih prava.\nOd prvog protesta u Beogradu u utorak, A11 dokumentuje slučajeve prekomerne upotrebe sile – na desetine ih je, kažu.\nIako je ministar unutrašnjih poslova Nebojša Stefanović izjavio da su policajci na protestima u Beogradu reagovali „tek kada im je život bio ugrožen”, demonstranti svedoče da ih je policija tukla uprkos tome što nisu učestvovali u neredima.\nKancelarija Zaštitnika građana je saopštila da je „direktnim uvidom na terenu” na protestu 8. jula u Beogradu utvrđeno „da policija nije koristila prekomernu silu”.\n„Bilo je, međutim, pojedinačnih slučajeva zbog kojih će Zaštitnik građana pokrenuti postupke kontrole zakonitosti i pravilnosti rada MUP-a”, saopšteno je iz kancelarije.\nNovinara Stevanovića je prijatelj prevezao do Urgentnog centra gde su mu, kaže, konstatovane dve povrede glave i nekoliko na telu.\n„Oni su udarali sve ljude na ulici, ja nisam prvi koga su tukli”, kaže.\nProtesti u Beogradu i drugim gradovima Srbije održavaju se zbog nezadovoljstva radom vlasti i načinom na koji se bori protiv pandemije korona virusa.\nDeo demonstranata gađao je policiju različitim predmetima i bakljama, a policija je koristila suzavac, pendreke i konjicu kako bi rasterala okupljene.\nDirektor policije Vladimir Rebić rekao je da je tokom dvodnevnih protesta povređeno ukupno 118 policijskih službenika u Beoradu i drugim gradovima.\nNije poznato koliko je demonstranata povređeno.\nŠta je policijska brutalnost i šta se događalo na protestima?\n„Slika policijske brutalnosti na protestima je i snimak koji smo objavili sinoć, a koji je nastao u 21:59 časova na Terazijama”, kaže Ćurčić.\nNa snimku se vidi da policija obora na beton čoveka koji beži, pada na zemlju, a nekoliko policajaca se obrušuje na njega i šutira ga.\n„Posle su ga dvojica policajaca pomerili kao kesu đubreta na stranu i nastavili dalje”, dodaje Ćurčić.\nOrganizacija A11 podnela je krivičnu prijavu protiv osam neidentifikovanih policijskih službenika sa snimka zbog sumnje da su zlostavljali jednog od učesnika protesta.\n„Policijska brutalnost je prekomerna upotreba sile ili upotreba sile koja nije opravdana ili razumna u određenim okolnostima”, objašnjava Ćurčić.\nSaša Đorđević iz Beogradskog centra za bezbednosnu politiku objašnjava da je Zakon o policiji detaljno definiše prekomernu upotrebu sile.\n„Zakon o policiji obavezuje policijske službenike da upotreba sile bude postupna i srazmerna, odnosno od najlakšeg prema težem sredstvu prinude i, u svakom slučaju, uz minimum neophodne sile i onda kada je to neophodno”, kaže Đorđević.\nDodaje da Zakon propisuje da policija u primeni sile mora da čuva ljudski život.\n„Prilikom upotrebe sredstava prinude neophodno je da policajci najpre štite ljudski život i prouzrokuju što manje povreda”, kaže.\n„Svi su na ivici nerava i usejana je atmosfera, ali kada vidite da policajac udara pendrekom nekoga ko ne učestvuje u nasilju ili na bilo koji drugi način sprečava postupanje policije, onda se radi o policijskoj brutalnosti”, ističe Ćurčić.\nŠta policija sme, a šta ne sme?\nPolicija ne sme da tuče mirne učesnike protesta i novinare ili druga lica koja su na protestima na radnom zadatku, saglasni su Ćurčić i Đorđević.\nOd brutalnosti policije, građane štite Zakon o policiji i Krivični zakonik.\nĆurčić kaže da je organizacija A11 za dva dana dokumentovala i nekoliko slučajeva policijske brutalnosti koji se mogu kvalifikovati kao zlostavljanje i mučenje.\n„Ko zlostavlja drugog ili prema njemu postupa na način kojim se vređa ljudsko dostojanstvo, kazniće se zatvorom do jedne godine”, piše u članu 137. Krivičnog zakonika.\nUkoliko delo počini službeno lice, kazniće se kaznom zatvora u trajanju od tri meseca do deset godina.\n„U idealnim uslovima, Odbor za odbranu i unutrašnje poslove Narodne skupštine bi trebalo da traži vanredni izveštaj od policije povodom postupanje tokom protesta”, ističe Đorđević.\nPolicija bi trebalo da nosi jasno istaknutu legitimaciju, dodaje Đurčić i ističe da je organizacija A11 prvog dana protesta zabeležila slučajeve gde ljudi u civilu pendrecima tuku demonstrante.\n„Vidimo civile koji nekoga hapse i odvode, a mi ne znamo da li su to civili pripadnici Ministarstva unutrašnjih poslova ili ko zna ko”, kaže.\nDodaje da, iako policijac ne mora da nosi uniformu, mora da ima jasno istaknutu legitimaciju.\n„Civilna odeća ih ne isključuje od odgovornosti na koju ih obavezuju propisi”, kaže Ćurčić.\nNa protestima su, osim Stevanovića, napadnuti i novinari portala Nova.rs i ekipa Radio-televizije Srbije.\n„Ja sam njima u lice vikao da sam novinar, ali činilo mi se da ih je to okuražilo da biju još jače”, kaže Stevanović.\nNovinar Igor Stanojević uhapšen je u sredu na demonstracijama u Beogradu, saopštio je Beldoks festival, čiji je selektor.\n„Igora je… i pored novinarske legitimacije, policija držala više od sat vremena sputanog na asfaltu da bi ga zajedno sa grupom građana odvezla u nepoznatom pravcu”, piše u saopštenju festivala, i dodaje da advokatu nije dozvoljeno da ga vidi i uveri se u njegovo zdravstveno stanje.\nStanojević je posle skor 24 sata zadržavanja pušten iz pritvora, saopštila je njegova porodica.\nĐorđević objašnjava da je policija u obavezi da prati interno Uputstvo o obavezi hitnog postupanja u slučajevima ugrožavanja bezbednosti novinara.\n„Supervizorski tim Direkcije policije koji nadgleda pojedinačne predmete ugrožavanja bezbednosti novinara trebalo bi da ispita sve slučajeve napada i utvrdi propuste”, kaže.\nOn dodaje da je bi i napadnuti novinari trebalo da podnesu pritužbu Sektoru unutrašnje kontrole Ministarstva unutrašnjih poslova, krivičnu prijavu tužilaštvu, ako ima elemenata krivičnog dela, ili da se obrate Zaštitniku građana.\nZaštitnik građana apelovao je na građane da se, ukoliko smatraju da su im Ustavom i zakonima zagarantovana prava prekršena obrate ovoj instituciji.\nSaopštio je da je, 9. jula, tim Nacionalnog mehanizma za prevenciju torture i Odeljenja za hitno postupanje razgovarali sa osmoro ljudi koji su privedeni nakon protesta.\nČetvoro privedenih je imalo primedbe na postupanje prilikom intervencije službenih lica, ali ne i na postupanje policijskih službenika prilikom transporta i zadržavanja u policijskoj stanici, saopštio je Zaštitnik građana.\nPravnu pomoć nude i organizacije A11 i Komitet pravnika za ljudska prava, ali i pojedinci.\nAdvokat Ognjen Rašuo objavio je na društvenim mrežama da nudi besplatnu pravnu pomoć ljudima kojima je nakon učešća na protestu potrebna pravna zaštita.\n„Kada sam to objavio nasilje nije doseglo ove razmere. Motiv je patriotski”, kaže Rašuo za BBC na srpskom.\nPosle dva dana protesta u Beogradu, javilo mu se dvoje ljudi – devojka jednog novinara koji je uhapšen jer se našao među demonstrantima i jedna koleginica kojoj nisu dopustili da vidi svog klijenta u noći kada je uhapšen.\nKome mogu da se javim ukoliko sam iskusio/la političku brutalnost?\n011/2068-100, od 8 do 16 časova\n064 876 8505, od 16 do 22 časa\nDvadesetjednogodišnji novinar Stevanović kaže da ne zna da li će podneti krivičnu prijavu.\n„Poznajem bivšeg novinara Bete koji je prebijen 2008. godine na protestima i pravni proces je trajao više od pola decenije. Pitanje je da li neko ima materijalne snage za to”, kaže.\nDan nakon prebijanja, fizički se oseća se dobro, ali je i dalje uznemiren.\n„Ako zanemarimo batine jer te rane će zarasti, brine me što se šalje poruka mladim novinarima da nisu bezbedni”, kaže.


🚌 Autobus Gornji Milanovac → Lugano - Autobuske Karte | AutobuskiPrevoz.com\nAutobus Gornji Milanovac - Lugano\nAutobuske karte za Gornji Milanovac Lugano kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Gornji Milanovac - Lugano\nGornji Milanovac - Lugano se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Gornji Milanovac - Lugano. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Košarkaški klub Radnički krenuo je sa formiranjem sastava za narednu takmičarsku sezonu u Košarkaškoj ligi Srbije. Prvi potpis na ugovor sa Kragujevčanima stavio je Marko Ilić, iskusni 31-godišnji košarkaš, koji je proteklu sezonu proveo u Novom Pazaru.\nIlić je visok 203cm i igra na pozicijama krila i krilnog centra. Pored Novog Pazara, čiji je dres oblačio u dva navrata, Ilić je igrao i za Mladost iz Zemuna, Partizan, Vizuru, beogradski Radnički, OKK Beograd, Smederevo, Tamiš, litvansku Džukiju i francuske klubove Nord Ardeš i Ažan.\nU protekloj sezoni, Ilić je na 30 odigranih utakmica u Košarkaškoj ligi Srbije imao prosek od 13,7 poena, 2,6 asistencije i šest skokova po meču.\n- Nama je u prošloj sezoni na poziciji „četiri“ nedostajao upravo igrač takvog profila kao što je Marko Ilić. Reč je o jako dobrom momku i izuzetno zahvalnom igraču sa dobrim defanzivnim karakteristikama, koji je prošle sezone bio jedan od najvažnijih šrafova u ekipi Novog Pazara. Izuzetno nam je drago što se u moru ponuda odlučio da prihvati upravo našu i što će u narednoj sezoni nositi dres Radničkog, istakao je Darko Veljović, sportski direktor KK Radnički.\n- Već nakon par razgovora sa ljudima iz kluba bilo mi je jasno da smo na istoj talasnoj dužini i da nam se ambicije u potpunosti poklapaju, tako da se nisam puno dvoumio kada je došao trenutak da stavim svoj potpis na ugovor. Znam da je Radnički dobro organizovan klub koji funkcioniše na izuzetno profesionalnom nivou i srećan sam što sam postao deo ove sportske porodice. Smatram da je Radnički u prošloj sezoni mogao znatno više, samo da nije bilo problema sa povredama i kovidom. Nadam se da će u narednoj sezoni problemi takve prirode izostati i da će samim tim i rezultati biti mnogo bolji, poručio je novi član ekipe iz srca Šumadije.\n- Mi već dva meseca uveliko radimo na formiranju ekipe za narednu takmičarsku sezonu. Sada je nekako došao pravi trenutak da te neke inicijalne pregovore konkretizujemo, tako da ćemo u narednih par dana ozvaničiti saradnju sa još jednim iskusnim igračem, povratnikom iz inostranstva. Uz ostanak ključnih igrača iz prošlogodišnje ekipe i uz još tri-četiri pojačanja smatram da ćemo imati sasvim respektabilan roster koji bi na pravi način mogao da odgovori našim takmičarskim ambicijama, dodao je Veljović.


Prvog takmičarskog dana trijumfe su ostvarili:\nU skoku motkom prvo mesto zauzela je Bojana Pavićević (PBG) sa 3.20 metara.\nIvana Španović je kao članica AK Vojvodina zauzela prvo mesto u troskoku i to novim ličnim rekordom od 13,78 metara.\n„Hvala publici na podršci, ona je zaslužna za moj novi rekord u troskoku. Zadovoljna sam rezultatom i radujem se nastupu za reprezentaciju sledećeg vikenda“, izjavila je Španovićeva.\nPrvo mesto u bacanje koplja osvojila je Tatjana Jelača (Crvene zvezda) daljinom od 59,49 metara.\nIvana Petković (CZB) pobedila je u trci na 100m prepone sa 14,08s.\nNa 110 metara sa preponama pobedu je odneo Aleksandar Milenković (RKG) sa 14,45.\nKatarina Sirmić (NBG) pobedila je na 100 metara rezultatom 12,14s, u muškoj konkurenciji pobedio je Miloš Savić (RKG) sa 10,81.\nBiljana Cvijanović (CAJ) pobedila je na 1500 metara sa 4:19,89, a Nikola Bursać (PBG) istu deonicu završio je sa 3:47,44.\nAsmir Kolašinac (PBG) pobedio je u bacanju kugle daljinom od 18,94 metara\nU skoku u vis pobedio je Miloš Todosijević (CZB) visinom od 2,16cm.\nDragana Tomašević (SIR) pobedila je u bacanju diska sa 59,35m.\nU konkurenciji žena na 400 metara pobedila je Tamara Marković (CZB) sa 54,06, dok je Emir Bekrić (PBG) ovu deonicu istrčao za 47,22s.\nStrahinja Jovančević (CZB) pobedio je u skoku udalj sa 7,59 metara.\nNađa Cerovac (ASK) pobedila je na 3000 metara rezultatom 10:33,35, a u muškoj konkurenciji prvo mesto zauzeo je Mirko Petrović (CAJ) 8:32,56.\nPrva mesta u svim disciplinama drugog dana:\nU bacanju kladiva pobedila je Aleksandra Ivanović (CZB) sa 53.83 metra, a u muškoj konkurenciji Miloš Cović (VNS) 55,91.\nDanica Gogov ( PIR) pobedila je na 5 km hodanjem rezultatom 25:32,03, dok je na 10km pobedio Predrag Filipović (VLA) sa 43:03,24.\nDarko Pešić (VNS) i Dodig Dino (VNS) pobedili su u skoku motkom sa preskočena 4 metra.\nNa 400 metara prepone pobedila je Maja Ćirić (CZB) sa 1:02,24, a u muškoj konkurenciji Srđan Đukić (VNS) rezultatom 53.57.\nIgor Raović (FAP) pobedio je u troskoku sa 15,14m.\nU bacanju koplja prvo mesto zauzeo je Vedran Samac (SIR) daljinom od 73.62 metra.\nMiloš Raović (PBG) pobedio je u trci na 200m 21,44s, dok je u ženskoj konkurenciji prvo mesto pripalo Tamari Marković (CZB) sa 24,39.\nDragana Janković (BNZ) pobednica je trke na 800 metara – 2:14,40, a u muškoj konkurenciji pobedio je Nemanja Kojić (SLC) sa 1:50,79.\nNa 3000m stipl pobedila je Biljana Cvijanovic (CAJ) rezultatom 10:12,89, a u muškoj konkurenciji Darko Živanović (RKG) – 9:22,81.\nZorana Bukvić (VOZ) pobedila je u skoku u vis sa preskočenih 169 cm.\nAleksandra Radić (CZB) pobednica je skoka u dalj sa 5,62 metra.\nU bacanju kugle prvo mesto zauzela je Dijana Šefčić (SSU) 14.19m.\nTeodora Simović (NOP) pobedila je na 5000 m – 17:21,54, a u muškoj konkurenciji pobedio je Goran Nava (PBG) rezultatom 14:41,57.\nU bacanju diska pobedio je Ivan Kukuličić (MNE) sa 52,62 metra.\nSledeće takmičenje srpske reprezentacije biće Evropsko ekipno prvenstvo u Rigi.